ΑΓΡΙΝΙΟ Μια Δυναμική Πόλη: Καμία οργανική μονάδα στο νέο δήμο Αγρινίου\nΓΙΩΡΓΟΣ ΠΑΠΑΝΑΣΤΑΣΙΟΥ: ΖΟΥΜΕ ΔΥΤΙΚΑ\nΕΡΩΤΗΣΗ ΤΣΙΠΡΑ ΓΙΑ ΘΕΡΜΟΗΛΕΚΤΡΙΚΟ ΣΤΑΘΜΟ ΣΤΟΝ ΑΣΤΑ...\nΑΠΟΣΥΡΕΤΑΙ Ο Β. ΑΝΤΩΝΟΠΟΥΛΟΣ, ΣΥΣΚΕΨΗ ΓΙΑ ΕΚΛΟΓΗ Ν...\nΠΟΛΙΤΙΚΟ ΜΝΗΜΟΣΥΝΟ ΑΠΟΚΑΛΥΠΤΗΡΙΑ ΝΕΟΥ ΜΝΗΜΕΙΟΥ Μ...\nΚαμία οργανική μονάδα στο νέο δήμο Αγρινίου\nΑΝΕΞΑΡΤΗΤΗ ΔΗΜΟΚΡΑΤΙΚΗ ΣΥΝΕΡΓΑΣΙΑ -- ΔΙΑΚΗΡΥΞΗ\nΑΔΙΕΞΟΔΟ ΓΙΑ ΤΟ ΝΟΣΟΚΟΜΕΙΟ ΜΕΣΟΛΟΓΓΙΟΥ\nΕΚΘΕΣΗ ΤΩΝ ΜΑΘΗΤΩΝ ΚΑΙ ΣΠΟΥΔΑΣΤΩΝ ΤΟΥ ΕΙΚΑΣΤΙΚΟΥ Ε...\nΣυγκρότηση Προσωρινής Συντονιστικής Επιτροπής της ...\nΒΑΣΙΛΗΣ ΑΝΤΩΝΟΠΟΥΛΟΣ: «Η Παιδεία ορίζει με απόλυτο...\nΚάνε κλικ στην πόλη ....!\nΓ. ΠΑΠΑΝΑΣΤΑΣΙΟΥ VS Α. ΚΑΤΣΙΦΑΡΑ\nΤι να Φταίει Agrinio Band 2010\n"... ΤΑ ΣΤΟΙΧΕΙΑ ΤΗΣ ΔΕΝ ΕΙΝΑΙ ΟΡΘΑ" ανακοινώνει ο...\nΑναρτήθηκε από ΛΕΝΑ στις 10:52 μ.μ. Ετικέτες πολιτική\nΔημήτρης Σταμάτης "Το Π.Δ περί οργανισμού της Π.Δ.Ε δεν προβλέπει καμία οργανική μονάδα στο νέο δήμο Αγρινίου".\nΎστερα από την γνωστοποίηση του σχεδίου Π.Δ. περί οργανισμού της Π.Δ.Ε. Στο οποίο απεικονίζονται η οργανωτική διάρθρωση της περιφέρειας η δομή και η λειτουργία των υπηρεσιών της σε επίπεδο περιφερειακής ενότητας, διαπιστώνεται ότι δεν προβλέπεται καμία οργανική μονάδα στο μεγαλύτερο διοικητικό κέντρο του νομού, Αγρίνιο, τη στιγμή που μετά τη συνένωση είναι ο 15ος μεγαλύτερος δήμος στη χώρα.\nΣτο σχέδιο Π.Δ φαίνεται ότι δεν υπάρχουν υπηρεσίες όπως Τμήμα Μεταφορών και Επικοινωνιών -ΚΤΕΟ -Τμήμα ανάπτυξης-Περιβάλλοντος-Υγείας της μοναδικής Δ/νσης Εγγείων βελτιώσεων η οποία λειτουργεί από το 1948.Είναι λοιπόν άξιον απορίας πως ένας από τους μεγαλύτερους δήμους της χώρας ο οποίος θα προκύψει από τις εκλογές του Νοέμβρη αποδυναμώνεται από υπηρεσίες οι οποίες μεταφέρονται στις πρωτεύουσες των νομών.\nΠέραν των υπαλλήλων που θα κληθούν να υπηρετήσουν ή και να μετακομίσουν στο Μεσολόγγι ,την αποδυνάμωση του νέου Δήμου Αγρινίου από υπηρεσίες, σε δύσκολη θέση έρχονται οι πολίτες οι οποίοι θα είναι αναγκασμένοι να μετακινούνται αρκετά χιλιόμετρα για να εξυπηρετηθούν.\nΜπορεί το υπουργείο να επιθυμεί να μειώσει τα κόστη και ταυτόχρονα να κάνει αιματηρή οικονομία, δεν αναλογίζεται όμως τον πολίτη που θα είναι αναγκασμένος να μετακινείται περισσότερα χιλιόμετρα πληρώνοντας από την τσέπη του ακόμα και για μία απλή βεβαίωση.\nΑυτό είναι μια απάντηση σε αυτούς που εκ των προτέρων και εν λευκώ υπερασπίζονται τον Καλλικράτη χωρίς να γνωρίζουν το συγκεκριμένο νόμο του Καλλικράτη και επιθυμούν παρόλα αυτά να διοικήσουν το δήμο Αγρινίου.


Κόμματα | Ygeia-News.com\nΑΡΧΙΚΗ » ΒΟΥΛΗ » Κόμματα\n«Αλληλεγγύη»: Όταν χωλαίνουμε στα σχετικά εύκολα, τι γίνεται όταν θα μπούμε στα βαθιά;\nΤο Κίνημα Αλληλεγγύη με ανακοίνωσή της αναφέρει: «Η έκθεση του Γενικού Ελεγκτή και οι παρατηρήσεις του για τις δαπάνες του Υπουργείου Υγείας δεν πρέπει και δεν μπορούν να περάσουν απαρατήρητες. Από την άλλη σημειώνεται ότι η διπλωματική απάντηση του ελεγχόμενου Υπουργείου\nΣτο ΓΝ Πάφου αντιπροσωπεία του Κινήματος Οικολόγων – Συνεργασία Πολιτών\nΚΥΠΕ - Επίσκεψη στο Γενικό Νοσοκομείο Πάφου πραγματοποίησε σήμερα αντιπροσωπεία του Κινήματος Οικολόγων – Συνεργασία Πολιτών με επικεφαλής την αναπληρώτρια πρόεδρο του Κινήματος Έφη Ξάνθου.Μιλώντας στο πλαίσιο της συνάντησης ο Διευθυντής του\nΚίνημα Αλληλεγγύη: Υπάρχουν πολλά που θα μπορούσαν να γίνουν και μάλιστα με ελάχιστο ή χωρίς κόστος\nΤο Κίνημα Αλληλεγγύη με ανακοίνωση του αναφέρει ότι χαιρέτισε, τις προάλλες, τη λειτουργία ορισμένων Κέντρων Υγείας και τα απογεύματα. Και προσθέτει: «Ήταν ένα καλό ξεκίνημα και περιμέναμε να δοθεί και συνέχεια. Αναμένουμε.\nΗ «Αλληλεγγύη» χαιρετίζει τη λειτουργία των Κέντρων Υγείας τα απογεύματα\nΤο Κίνημα Αλληλεγγύη χαιρετίζει τη λειτουργία των Κέντρων Υγείας τα απογεύματα. Όπως αναφέρει σε ανακοίνωση του: «Στην έρημο που βιώνουμε από το να μην γίνεται τίποτε στα θέματα υγείας ή να\nΕπίσκεψη της βουλευτού Στέλλας Κυριακίδου στη Θεραπευτική Κοινότητα «Αγία Σκέπη»\nΗ Βουλευτής και Αντιπρόεδρος του ΔΗΣΥ, κα Στέλλα Κυριακίδου πραγματοποίησε σήμερα, 26 Ιουλίου επίσκεψη στη Θεραπευτική Κοινότητα «Αγία Σκέπη». Σκοπός της επίσκεψης ήταν η ενημέρωση για τα θεραπευτικά προγράμματα\nΠροβλήματα που προέκυψαν από την ανακαίνιση στο Νοσοκομείο Αθαλάσσας διαπίστωσε η Στέλλα Κυριακίδου\nΗ βουλευτής και Αντιπρόεδρος του ΔΗΣΥ, κα Στέλλα Κυριακίδου πραγματοποίησε σήμερα, 25 Ιουλίου επίσκεψη στο Νοσοκομείο Αθαλάσσας. Σκοπός της επίσκεψης ήταν η ενημέρωση για την πορεία αναβάθμισης της υφιστάμενης κτηριακής δομής του\nΕπίσκεψη ΑΚΕΛ στο Γενικό Νοσοκομείο Λεμεσού\nΚΥΠΕ - Αντιπροσωπεία του ΑΚΕΛ Λεμεσού, με επικεφαλής τον Κοινοβουλευτικό Εκπρόσωπο Γιώργο Λουκαΐδη, πραγματοποίησε σήμερα επίσκεψη στο Γενικό Νοσοκομείο Λεμεσού, στο Παλιό Νοσοκομείο Λεμεσού και στο Ιατρικό Κέντρο Λινόπετρας, όπου είχε την ευκαιρία να μεταφέρει το ιδιαίτερο ενδιαφέρον και την διαχρονική\nΗ επίσκεψη της Στέλλας Κυριακιδου στο Κέντρο Παροχής Υπηρεσιών για Άτομα με Πολλαπλές Αναπηρίες\nΗ Βουλευτής και Αντιπρόεδρος του ΔΗΣΥ, κ. Στέλλα Κυριακίδου πραγματοποίησε την Πέμπτη, 19 Ιουλίου και ώρα 11:00 π.μ, επίσκεψη στο Κέντρο Παροχής Υπηρεσιών για Άτομα με Πολλαπλές Αναπηρίες «Ίριδα».\n<< previous12...6789101112...116117next >>


Καιρός αύριο: Ανοιξιάτικες θερμοκρασίες - Λίγες νεφώσεις τοπικά - Η Βραδυνή\nΚαιρός αύριο: Ανοιξιάτικες θερμοκρασίες – Λίγες νεφώσεις τοπικά\nΤο Σάββατο (14 Μαρτίου) σε ολόκληρη τη χώρα αναμένεται να επικρατήσουν καλές καιρικές συνθήκες, με λίγες μόνο τοπικές νεφώσεις και σχετικά υψηλές για την εποχή θερμοκρασίες.\nΑπό τις απογευματινές ώρες πάντως, οι νεφώσεις στα βόρεια θα πυκνώσουν, δίνοντας τοπικές βροχές το βράδυ, με παράλληλη πτώση της θερμοκρασίας.\nΗ θερμοκρασία θα κυμανθεί στη Δυτική Μακεδονία από 2 έως 18 βαθμούς, στην υπόλοιπη Βόρεια Ελλάδα από 5 έως 20, στη Θεσσαλία και στην Ήπειρο από 6 έως 23 βαθμούς.\nΣτα υπόλοιπα ηπειρωτικά από 8 έως 23 βαθμούς, στα νησιά του Ιονίου από 10 έως 22 και στα νησιωτικά τμήματα του Αιγαίου από 8 έως 23 βαθμούς Κελσίου.\nΥψηλές για την εποχή θερμοκρασίες σημειώθηκαν σήμερα (13 Μαρτίου) στην Ελλάδα, με τον υδράργυρο σε αρκετές ηπειρωτικές περιοχές της χώρας να ξεπερνά τους 25 βαθμούς.\nΣτην Πελοπόννησο και ειδικά στη Λακωνία, ξεπέρασε τοπικά ακόμη και τους 26 βαθμούς Κελσίου, σύμφωνα με τα στοιχεία του δικτύου των αυτομάτων μετεωρολογικών σταθμών του Εθνικού Αστεροσκοπείου Αθηνών / meteo.gr.\nΕτικέτες: Αθήνα, Αιγαίο, άνεμοι, Θεσσαλονίκη, Ιόνιο, καιρός, μποφόρ, νεφώσεις


Β5.1.2 Πρωτόκολλα Επικοινωνίας και Τείχος Προστασίας. - ppt κατέβασμα\nΒ5.1.2 Πρωτόκολλα Επικοινωνίας και Τείχος Προστασίας.\nΔημοσίευσεTalos Fotopoulos Τροποποιήθηκε πριν 3 χρόνια\nΠαρουσίαση με θέμα: "Β5.1.2 Πρωτόκολλα Επικοινωνίας και Τείχος Προστασίας."— Μεταγράφημα παρουσίασης:\n1 Β5.1.2 Πρωτόκολλα Επικοινωνίας και Τείχος Προστασίας\n2 1. Πρωτόκολλα Επικοινωνίας Οι κανόνες και οι διαδικασίες που ακολουθούνται για την επικοινωνία των υπολογιστών ονομάζονται πρωτόκολλα επικοινωνίας Τα πιο σημαντικά πρωτόκολλα που χρησιμοποιούνται στο Διαδίκτυο είναι τα εξής: –TCP/IP –HTTP –FTP\n3 1.2.1 TCP/IP: Transmission Control Protocol /Internet Protocol (Πρωτόκολλο Ελέγχου Μετάδοσης / Πρωτόκολλο Διαδικτύου). Το TCP/IP είναι το κύριο πρωτόκολλο επικοινωνίας του Διαδικτύου Χρησιμοποιείται για την επικοινωνία των υπολογιστών στο διαδίκτυο\n4 1.2.2 HTTP: Hypertext Transfer Protocol (Πρωτόκολλο μεταφοράς υπερκειμένου) Το HTTP είναι το πρωτόκολλο για τη μεταφορά ιστοσελίδων στο Διαδίκτυο Το πρόθεμα http:// μπαίνει αυτόματα στη γραμμή διεύθυνσης του πλοηγού μας, ακόμα και αν παραλείψουμε http://sites.google.com/site/csgymnasio\n5 1.2.3 FTP: File Transfer Protocol (Πρωτόκολλο Μεταφοράς Αρχείων) Το FTP είναι το πρωτόκολλο που χρησιμοποιείται για την απομακρυσμένη μεταφορά αρχείων από έναν συνδεδεμένο υπολογιστή σε έναν «κεντρικό» υπολογιστή και αντίστροφα Για αυτό το σκοπό χρησιμοποιούμε ειδικά λογισμικά που λέγονται ftp clients (Π.χ. Filezilla, CuteFtp)\n6 2. URL, Hyperlinks και ISP Οι ιστοσελίδες είναι ηλεκτρονικά έγγραφα τα οποία, εκτός από κείμενο, μπορεί να περιέχουν εικόνες, ήχο, βίντεο και άλλα πολυμέσα, τα οποία μπορούν να εμφανιστούν με τη βοήθεια ενός Πλοηγού του Διαδικτύου\n7 2.1 URL: Uniform Resource Locator(Ενιαίος Προσδιοριστής Πόρου) - Διεύθυνση Ιστοσελίδας\n8 2.2 Hyperlinks (Υπερσυνδέσεις) Βασικό χαρακτηριστικό των Ιστοσελίδων είναι η ύπαρξη των υπερσυνδέσεων (Hyperlinks), οι οποίες κάνουν δυνατή την πλοήγηση, δηλαδή τη μετάβαση από ένα σημείο του Παγκόσμιου Ιστού σε άλλο Κάντε κλικ εδώεδώ\n9 2.3 ISP: Internet Service Provider (Παροχέας Υπηρεσιών Διαδικτίου) Με τον όρο ISP (Internet Service Provider), αναφερόμαστε σε κάποιο άτομο, οργανισμό ή επιχείρηση που έναντι πληρωμής, επιτρέπει την πρόσβαση των χρηστών του στο Διαδίκτυο Παραδείγματα: –Cytanet –Cablenet –Primetel –Logosnet\n10 3. Τείχος Προστασίας - Firewall Το τείχος προστασίας (firewall) είναι λογισμικό (πρόγραμμα) ή υλικό (συσκευή), το οποίο είναι ανάλογα ρυθμισμένο, έτσι ώστε να επιτρέπει ή να απορρίπτει πακέτα δεδομένων που περνούν από ένα δίκτυο υπολογιστών σε ένα άλλο\n11 Στο τετράδιο… Βιβλίο σημειώσεων (σελ 191-195) Τετράδιο Μαθητή –Β.5.1.Μ2 (σελ 169 - 174) Ασκήσεις –QuizB.5.1.M2\nΚατέβασμα ppt "Β5.1.2 Πρωτόκολλα Επικοινωνίας και Τείχος Προστασίας."\nΔΙΚΤΥΑ Εισαγωγή - Τοπολογίες\nΕΝΟΤΗΤΑ 4 – Κεφάλαιο 12: Ο Παγκόσμιος Ιστός – Εισαγωγή στην έννοια του Υπερκειμένου Λέξεις Κλειδιά: Διαδίκτυο, Παγκόσμιος Ιστός (World Wide Web), ιστοσελίδα.\nWorld Wide Web: Ο παγκόσμιος ιστός Πληροφοριών\nFIREWALL Στην επιστήμη των υπολογιστών ο όρος firewall ή τείχος προστασίας χρησιμοποιείται για να δηλώσει κάποια συσκευή ή πρόγραμμα που είναι έτσι ρυθμισμένο.\nΠρωτόκολλα & Υπηρεσίες WWW


Μακεδονία Εκαβ τραυματίες συλλαλητήριο Πολάκης\nΑνακοίνωση μέσω της οποίας τοποθετείται σε ό,τι αφορά στους τραυματίες από το χθεσινό συλλαλητήριο, εξέδωσε ο Παύλος Πολάκης.\n«Καταρρέει άλλη μια φορά υπό το βάρος των πραγματικών γεγονότων το περιβάλλον γενικευμένου αυταρχισμού και καταστολής που προσπάθησαν αρχικά να σκιαγραφήσουν τα φιλικά στη Ν.Δ. και τον Κυριάκο Μητσοτάκη ΜΜΕ, με αφορμή το συλλαλητήριο για τη Συμφωνία των Πρεσπών» αναφέρει, αρχικά ο αναπληρωτής υπουργός Υγείας και συνεχίζει:\n«Οι αναφορές για δεκάδες τραυματίες (30-40 που μέτραγαν χτες "έγκυροι" ανταποκριτές καναλιών) παραπέμπουν σε μια ιδιότυπη αριθμητική, που δεν διδάσκεται σε σχολεία αλλά ευδοκιμεί σε πολιτικά γραφεία Τύπου και αντιπολιτευτικά τηλεοπτικά στούντιο. Το ίδιο σαθρές ακούγονται πλέον και οι αιτιάσεις του "εκλεκτού" υποψήφιου της Ν.Δ. για την Περιφέρεια Αττικής, Γ. Πατούλη, που με την ιδιότητά του ως επικεφαλής του Ιατρικού Συλλόγου έσπευσε να μιλήσει για "θάλαμο αερίων" από τα χημικά της Αστυνομίας και απείλησε με μηνύσεις. Αμφότεροι έκαναν "γαργάρα" τις βίαιες προβοκάτσιες ακραίων φασιστοειδών, για τους οποίους η ατζέντα της ΝΔ για το Σκοπιανό αποδείχτηκε "βούτυρο στο ψωμί" τους.\nΜε βάση τα επίσημα στοιχεία του ΕΚΑΒ και του ΕΚΕΠΥ (Εθνικό Κέντρο Επιχειρήσεων Υγείας)», συνεχίζει ο κύριος Πολάκης «μέχρι τις 9:00 η ώρα το βράδυ χτες το ΕΚΑΒ είχε διακομίσει με ασθενοφόρα από την ευρύτερη περιοχή του συλλαλητηρίου (και όχι απαραίτητα συμμετέχοντες σε αυτό), 7 συνολικά άτομα (4 στον Ν. Ερυθρό Σταυρό, 2 στο "Σωτηρία" και 1 στο 251 ΓΝΑ). Ενώ, μοτοσυκλέτες του ΕΚΑΒ έδωσαν πρώτες βοήθειες και πήραν άρνηση μεταφοράς σε ελάχιστα ελαφρά περιστατικά. Τα δε επίσημα στοιχεία από τα νοσοκομεία αναφέρουν ότι κατά τις ώρες του συλλαλητηρίου κατέφυγαν (μέσω ΕΚΑΒ ή άλλους τρόπους) συνολικά 17 άτομα (14 στον Ερυθρό Σταυρό και 3 στο "Σωτηρία"). Από τα περιστατικά αυτά, κανένα δεν συνιστούσε κίνδυνο ζωής και αργότερα αποχώρησαν.\nΑντίθετα, χαρακτηριστικό των εκτεταμένων ακροδεξιών βιαιοπραγιών είναι και η μεταφορά στο 401 Στρατιωτικό Νοσοκομείο 25 αστυνομικών (εκ των οποίων 3 με κατάγματα), μια πληροφορία που απ' ότι φάνηκε δεν κρίθηκε επαρκώς επιλέξιμη από τις "πολεμικές" ανταποκρίσεις. Εν κατακλείδι, για άλλη μια φορά για τη Ν.Δ., τον αρχηγό της και τα φιλικά της ΜΜΕ, επικράτησε το ρητό "αν η πραγματικότητα δεν συμφωνεί μαζί μας, τόσο το κακό για την πραγματικότητα"!».


Φ. Κούβελα για Sportime: Το “όμως” του αντιπροέδρου της Ν.Δ. είναι που μας ανησυχεί!\nΔημοσίευση: 30 Δεκεμβρίου 2019 11:51\n«Χρειάζεται περισσότερη επαγρύπνηση γιατί τα γυναικεία δικαιώματα που με διαχρονικούς αγώνες κατακτήθηκαν, σήμερα κινδυνεύουν»\nΓια βιασύνη του υπουργού Ανάπτυξης και αντιπρόεδρου της Ν.Δ. Άδωνι Γεωργιάδη να συγχαρεί τη γκρίζα διαφήμιση της αθλητικής εφημερίδας Sportime για το πρωτοσέλιδο αφιέρωμα στη λεγόμενη «Ημέρα του Αγέννητου Παιδιού» κάνει λόγο η πρώην γενική γραμματέας Ισότητας των Φύλων Φωτεινή Κούβελα.\nΌπως σημειώνει, ο Αδ. Γεωργιάδης δήλσε ότι :«Στην Ελλάδα δεν αμφισβητείται το δικαίωμα, της γυναίκας στην άμβλωση, αυτό όμως δεν σημαίνει ότι δεν αντιλαμβανόμαστε ότι το να έχουμε διπλάσιες εκτρώσεις από γεννήσεις γεννά ζητήματα επιβίωσης του Έθνους μας».\n«Άλλη μια φορά που επιχειρείται να ενοχοποιηθούν οι γυναίκες, ως υπεύθυνες για την υπογεννητικότητα και να κατηγορηθούν μάλιστα και ως «παιδοκτόνοι» γιατί επιλέγουν να κάνουν διακοπή μιας ανεπιθύμητης κύησης μέσα στα επιτρεπτά νομικά και επιστημονικά πλαίσια. Φυσικά η ενοχή και η κατηγορία συμπεριλαμβάνει ακόμη και τις γυναίκες που παίρνουν μέτρα προφύλαξης από μια ανεπιθύμητη εγκυμοσύνη.\nΠόση υποκρισία κρύβεται όμως πίσω από αυτές τις ακραίες νεοφιλελεύθερες και οπισθοδρομικές απόψεις της εκκλησίας (που καθιέρωσε την λεγόμενη ημέρα παραγνωρίζοντας ότι το έμβρυο δεν είναι παιδί πριν γεννηθεί), της εν λόγω εφημερίδας (που λυπάται για τους πατεράδες) και του υπουργού της σημερινής κυβέρνησης που κόπτεται για την επιβίωση του έθνους (θυμίζοντας τη θεωρία των ναζί για την «ευθύνη» και το «καθήκον» του γυναικείου φύλου όσον αφορά την αναπαραγωγή της «γερμανικής φυλής»)» υπογραμμίζει η Φ. Κούβελα.\n«Τι έχουν να μας πουν όμως όλοι αυτοί, για τις ανήλικες ανύπαντρες μητέρες που οι γονείς διώχνουν από το σπίτι, για τις απελπισμένες ανήλικες η ενήλικες κοπέλες που πολλές φορές δεν τολμούν να αποκαλύψουν την εγκυμοσύνη τους ούτε στην ίδια τους τη μάννα και αναγκάζονται να εγκαταλείψουν το μωρό τους, για το δράμα που βιώνει μια έγκυος γυναίκα ύστερα από βιασμό και τόσα άλλα περιστατικά που συναντάμε καθημερινά στην ελληνική κοινωνία και που συμβαίνουν σε ελληνίδες, προσφύγισσες και μετανάστριες.\nΤι έχουν να μας πουν για το ότι, ακόμα και σήμερα, δεν έχουν οι νέοι και οι νέες τη σωστή ενημέρωση για την σεξουαλική αγωγή, την αντισύλληψη και τις πολιτικές ισότητας, αλληλοεκτίμησης και σεβασμού μεταξύ των φύλων, μέσα από τη σχολική εκπαίδευση στα ελληνικά σχολεία. Και όταν πάει να γίνει κάτι σχετικό από αυτά που άφησε παρακαταθήκη η κυβέρνηση του ΣΥΡΙΖΑ, τώρα το καταργούν.\nΓια όλα αυτά, κουβέντα. Κανένα πρωτοσέλιδο. Καμιά μέριμνα και λύση. Οι ευθύνες ρίχνονται πάνω στις γυναίκες. Δίκαιες λοιπόν οι αντιδράσεις που προκάλεσαν αλλά χρειάζεται περισσότερη επαγρύπνηση γιατί τα γυναικεία δικαιώματα που με διαχρονικούς αγώνες κατακτήθηκαν, σήμερα κινδυνεύουν.\nΤο δικαίωμα των γυναικών στην αυτοδιάθεση του σώματος τους και στην άμβλωση είναι στο στόχαστρο πολλών ακραίων και συντηρητικών κυβερνήσεων στην Ευρώπη, στην Λατινική Αμερική κ.α. Για αυτό και το «όμως» της δήλωσης του υπουργού ανάπτυξης της Ελλάδας, τον προδίδει και μας ανησυχεί έντονα. Γιατί οργανώνουν την επίθεση τους από πολλές πλευρές.\nΚανένα περιθώριο λοιπόν εφησυχασμού, καμία αυταπάτη για τις προθέσεις τους, δεν πρέπει να υπάρχει. Οι γυναικείες και οι φεμινιστικές οργανώσεις, τα κόμματα του δημοκρατικού και προοδευτικού χώρου, οφείλουμε να ενώσουμε τις δυνάμεις μας και να οργανώσουμε τη δική μας αντίσταση και τον αγώνα» καταλήγει η πρώην γενική γραμματέας Ισότητας των Φύλων.\nαμβλωσεις φωτεινη κουβελα sportime


Το μοντέρνο χουχουλιάρικο πουλόβερ από τα ZARA μόνο με 17,99 ευρώ - Shopping - Athens magazine\nΕίναι σε έκπτωση 50%\nΜπορεί η "Ελπίδα" να υποχωρεί, το κρύο όμως καραδοκεί και οι μετεωρολόγοι προειδοποιούν για νέες ψυχρές εισβολές. Για αυτό πρέπει να είσαι προετοιμασμένη και με τη γκαρνταρόμπα σου ενισχυμένη για να αντιμετωπίσεις αυτό τον κρύο χειμώνα ζεστά και με στυλ.\nΠαράλληλα, δείτε τη πλεκτή ζακέτα των ZARA που ταιριάζει σε κάθε σου outfit\nΟι εκπτώσεις σε βοηθούν σε αυτό, αφού πολλά μοντέρνα μάλλινα πουλόβερ είναι σε καταπληκτικές εκπτώσεις και σε καλούν να τα προμηθευτείς. Όπως αυτό το στυλάτο ριγέ πουλόβερ από τα ZARA,που θα το βρεις σε έκπτωση -50% με τελική 17,99 ευρώ (αρχική 39,95 ευρώ).


Στο στόχαστρο των ευρωβουλευτών η Ιταλία | Πολιτική | DW | 13.02.2019\nΌπως όλοι οι ευρωπαίοι ηγέτες, ο Κόντε εμφανίστηκε στην Ολομέλεια για να καταθέσει προτάσεις για «το μέλλον της Ευρώπης». Ξεκίνησε με εγκώμια για το «ευρωπαϊκό εγχείρημα», το οποίο μάλιστα αποκάλεσε «κοινότητα πεπρωμένου». Γενικόλογες ήταν ωστόσο οι προτάσεις του, με βασικό αίτημα την «αλληλεγγύη» στην οικονομία και στο προσφυγικό. Γρήγορα η συζήτηση «πήρε φωτιά» με τον επικεφαλής της Κ.Ο. του Ευρωπαϊκού Λαϊκού Κόμματος (ΕΛΚ) Μάνφρεντ Βέμπερ να κάνει κάτι αδιανόητο πριν από λίγους μήνες: να προβάλλει- μεταξύ άλλων- την Ελλάδα ως υπόδειγμα οικονομικής πολιτικής απέναντι στην Ιταλία. «Εμείς πιστεύουμε σε ένα σταθερό νόμισμα ως θεμέλιο μίας ισχυρής οικονομίας, ενώ εσείς στις αρχές της διακυβέρνησής σας συζητούσατε επί εβδομάδες για το αν θα παραμείνετε μέλος της ευρωζώνης ή όχι» ανέφερε ο Γερμανός πολιτικός. «Εμείς πιστεύουμε ότι μόνο η θέληση για μεταρρυθμίσεις διασφαλίζει το μέλλον. Τα κράτη-μέλη της ευρωζώνης που πέρασαν από πρόγραμμα διάσωσης- Ιρλανδία, Κύπρος, Ελλάδα, Ισπανία- έδειξαν ότι αν έχεις τη θέληση για μεταρρυθμίσεις, μπορείς να κερδίσεις το μέλλον και να δημιουργήσεις θέσεις εργασίας για τη νέα γενιά...»\nΣτη δευτερολογία του ο Τζιουζέπε Κόντε αντέτεινε ότι η κυβέρνησή του υλοποιεί ένα «ογκωδέστατο πρόγραμμα μεταρρυθμίσεων», αλλά μάλλον δεν έπεισε τους ευρωβουλευτές. Επιτομή της κριτικής από τον Μπερντ Λούκε, τον Γερμανό καθηγητή Οικονομικών ο οποίος, στο απόγειο της ευρω-κρίσης είχε ιδρύσει την «Εναλλακτική για τη Γερμανία» (AfD) επιδιώκοντας την αποχώρηση της Ελλάδας από το ευρώ, αλλά σύντομα αναγκάστηκε να αποχωρήσει ο ίδιος από το κόμμα. Την Τρίτη επανήλθε με προτροπές για αποχώρηση της ...Ιταλίας. «Μιλήσατε για την αλληλεγγύη που ζητεί η Ιταλία από την ΕΕ., αυτή είναι η συνεισφορά σας στο μέλλον της ΕΕ, να ζητείτε αλληλεγγύη» τόνισε ο Λούκε. «Αλλά όταν μιλάμε για αλληλεγγύη, πρέπει να δούμε γιατί φτάσαμε σε μία κατάσταση που απαιτεί αλληλεγγύη. Να θυμίσω λοιπόν ότι επί είκοσι χρόνια έχουμε ένα κοινό νόμισμα, το ευρώ. Και επί δεκαπέντε χρόνια η Ιταλία δεν έχει ανάπτυξη. Έχετε σκεφτεί μήπως αυτά τα δύο συσχετίζονται μεταξύ τους; Μήπως η ίδια η Ιταλία πρέπει να σκεφτεί, αν το κοινό νόμισμα είναι κατάλληλο για εκείνη;»\nΣχεδόν άδεια παρέμειναν τα έδρανα του Στρασβούργου στο μεγαλύτερο μέρος της συζήτησης, κάτι σπάνιο για επίσκεψη πρωθυπουργού από ιδρυτική χώρα-μέλος της ΕΕ. Προφανώς αυτό δεν οφείλεται μόνο στο προχωρημένο της ώρας, αλλά και στις επιφυλάξεις για τον Τζουζέπε Κόντε, ο οποίος είχε εμφανιστεί από το πουθενά για να αναλάβει την πρωθυπουργία μετά από συμβιβασμό ανάμεσα στα κόμματα του κυβερνητικού συνασπισμού, δηλαδή της ακροδεξιάς «Λέγκα» του Ματέο Σαλβίνι και του λαϊκιστικού «Κινήματος των Πέντε Αστέρων» του Λουίτζι ντι Μάιο. Για «κυβέρνηση Σαλβίνι» κάνει λόγο, μιλώντας στους δημοσιογράφους ο επικεφαλής των ευρωπαίων Σοσιαλιστών Ούντο Μπούλμαν. Όπως επισημαίνει «η Ιταλία είναι ιδρυτικό μέλος της ΕΕ, είναι ισχυρό και σημαντικό έθνος. Ανησυχούμε όμως για τους αντι-ευρωπαϊκούς ισχυρισμούς της κυβέρνησης Σαλβίνι και θα μου επιτρέψετε να την ονομάσω έτσι γιατί είναι σαφές ότι ο Σαλβινι είναι αυτός που καθορίζει τη στάση της Ιταλίας στην Ευρώπη. Είδατε τις τελευταίες εντάσεις μεταξύ Γαλλίας και Ιταλίας. Από τη δεκαετία του 30 έχουμε να δούμε κάτι τέτοιο...»\nΣτην ομιλία του ο Τζουζέπε Κόντε αντιπαρήλθε την γαλλοϊταλική σύγκρουση, που είχε κλιμακωθεί μετά από συνάντηση του ντι Μάιο με το κίνημα των «Κίτρινων Γιλέκων», λέγοντας απλώς ότι «ο διάλογος είναι χρήσιμος». Κριτική απέναντι στον Ιταλό πρωθυπουργό σε ασυνήθιστα υψηλούς τόνους ασκούν όχι μόνο οι Σοσιαλιστές, αλλά και η ευρωπαϊκή Κεντροδεξιά. Όπως δηλώνει ο αντιπρόεδρος του ΕΛΚ, Εστεμπάν Γκονζάλεζ Πονς, «έχουμε δει εθνολαϊκιστές να επιτίθενται στην Ευρώπη για να κερδίσουν ψήφους. Αυτό που δεν είχαμε ξαναδεί είναι να επιτίθενται σε άλλες ευρωπαϊκές χώρες για να κερδίσουν ψήφους. Είναι ένα βήμα αποφασιστικό για την αναβίωση του πιο επικίνδυνου εθνικισμού και πρέπει να σταματήσει...»\nΠροσφυγικός καταυλισμός στο Μινέο\nΗ διαμάχη Γαλλίας-Ιταλίας είχε αρχίσει με αφορμή την προσφυγική κρίση, με το Παρίσι να κατηγορεί την Ιταλία ότι επέδειξε εθνικιστική συμπεριφορά όταν έκλεισε τα λιμάνια της και τη Ρώμη να αντιτείνει ότι οι Γάλλοι είναι υποκριτές, καθώς είχαν κλείσει και οι ίδιοι τα σύνορα με την Ιταλία για να σταματήσουν την εισδοχή προσφύγων και μεταναστών στο πέρασμα της Βεντιμίλια. Τις κατηγορίες περί υποκρισίας επανέλαβε στο Στρασβούργο ο Τζουζέπε Κόντε, προειδοποιώντας ότι θα επιμείνει στη «σκληρή γραμμή».\n«Η Ιταλία στο παρελθόν έσωσε την τιμή της Ευρώπης, αλλά δεν λύνουμε έτσι το πρόβλημα» ανέφερε ο Ιταλός πρωθυπουργός. «Όποιος βρεθεί στη δεινή θέση της Ιταλίας, φθάνει σε σημείο κορεσμού. Οι μηχανισμοί ένταξης δεν λειτουργούν, οι επαναπατρισμοί δεν λειτουργούν. Σε πολλές χώρες δεν μπορούμε ούτε να ταυτοποιήσουμε τους μετανάστες. Μόνο διμερώς γίνεται αυτό πολλές φορές, άρα αντικειμενικά δεν υπάρχει επαναπατρισμός. Γι αυτό φτάσαμε σε μία αυστηρή στάση. Βεβαίως, το λέμε ανοιχτά και με διαφάνεια».\nΣτο στόχαστρο των ευρωβουλευτών η Ιταλία (mp3)\nΛέξεις κλειδιά Eυρωβουλευτές, Ιταλία\nΜόνιμος σύνδεσμος https://p.dw.com/p/3DGzl


Lockdown: Ανοίγει η μισή αγορά – Αποφασίζουν οι ειδικοί - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Lockdown: Ανοίγει η μισή αγορά – Αποφασίζουν οι ειδικοί\nΜε σοβαρές επιφυλάξεις αποφασίζουν για το… μισό άνοιγμα της αγοράς οι ειδικοί της επιτροπής\nΕντονος προβληματισμός επικρατεί στην επιτροπή των ειδικών του υπουργείου Υγείας, αφού καλούνται να αποφασίσουν εάν θα ανοίξει η αγορά τις επόμενες ημέρες.\nΌπως αναφέρουν έγκυρες πηγές του ethnos.gr, η επιτροπή που ξεκίνησε την τηλεδιάσκεψή της στις 15:00 αναμένεται να δώσει το «πράσινο φως» να ανοίξουν τα μισά καταστήματα όπως βιβλιοπωλεία, κομμωτήρια και πιθανώς κάποια εξειδικευμένα, ώστε να υπάρχει μία πρώτη εκτόνωση των πολιτών από το πολυήμερο lockdown που έχει επιφέρει ο κορονοϊός.\nΣΚΥΛΟΣ ΒΟΥΤΑΕΙ ΝΑ ΣΩΣΕΙ ΤΟΝ ΙΔΙΟΚΤΗΤΗ ΤΟΥ, ΠΟΥ ΔΕΝ ΠΝΙΓΟΤΑΝ (VIDEO)\nΔείτε πόσο θα αξίζει η “νέα” δραχμή σε περίπτωση Grexit


Under the Bed trailer: Το τέρας κάτω από το κρεβάτι - HORRORANT\nHome / Κώστας Κίτσιος / English / Trailer / Under the Bed trailer: Το τέρας κάτω από το κρεβάτι\nUnder the Bed trailer: Το τέρας κάτω από το κρεβάτι\nΜαρτίου 29, 2013 Κώστας Κίτσιος, English, Trailer\nΤο τέρας κάτω από το κρεβάτι ή ο μπαμπούλας μέσα στην ντουλάπα είναι από τους μεγαλύτερους φόβους των παιδιών όταν πηγαίνουν για ύπνο.\nΑυτόν τον φόβο θέλησε να φέρει στην μεγάλη οθόνη και ο Steven C. Miller με το Under the Bed.\nΟ Neal Hausman (Jonny Weston, John Dies At The End) έκανε το λάθος να αντιμετωπίσει το τέρας κάτω από το κρεβάτι του.\nΤο αποτέλεσμα ήταν τραγικό, με την μητέρα του να πεθαίνει και το σπίτι του τυλιγμένο στις φλόγες.\nΔύο χρόνια μετά, ο Neal ξανασμίγει με την οικογένειά του.\nΟ πατέρας του είναι στα πρόθυρα της νευρικής κρίσης, η μητριά του τον φοβάται και ο μικρός του αδερφός Paul (Gattlin Griffith, Green Lantern) τρομοκρατείται από το ίδιο τέρας....\nΕνώ ο Neal και ο Paul προσπαθούν να σκοτώσουν το τέρας, οι γονείς τους παίρνουν απελπισμένα μέτρα με σκοπό να βάλουν τη ζωή τους σε τάξη.\nΤα δύο αδέρφια θα πρέπει να βασιστούν μόνο στις δικές τους δυνάμεις, καθώς\nκανείς άλλος δεν πρόκειται να τους βοηθήσει.\nΤα εφέ ομίχλης δημιουργούν αρκετά καλή ατμόσφαιρα, το τέρας αν και δεν το βλέπουμε αρκετά, φαίνεται αρκετά προσεγμένο και η ιστορία φέρνει σε κάτι από 80's (Poltergeist, The Gate).\nΤο καστ περιλαμβάνει επίσης τους: Peter Holden (The Dark Knight Rises), Musetta Vander, Kelcie Stranahan.\nΕίναι η τρίτη ταινία του Steven C. Miller που έκανε πρεμιέρα μέσα στο 2012 καθώς είχε προηγηθεί το The Aggression Scale τον Μάρτιο στο SXSW 2012 Film Festival και ακολούθησε το Silent Night τον Νοέμβριο στην Αμερική.\nΤο Under the Bed έκανε πρεμιέρα τον Ιούλιο του 2012 στο Fantasia Film Festival στον Καναδά και ετοιμάζεται για την ευρωπαϊκή του πρεμιέρα στην Γαλλία με τον τίτλο Scary, από όπου και το trailer.\nUnder the Bed trailer από Horrorant


Κλαρινέτο - Δομή και λειτουργία | Φίλιππος Δάγκας\nΉ δομή τού Κλαρινέτου\nΉ δομή τού\nΤο Κλαρινέτο είναι ξύλινο πνευστό όργανο. Έχει κυρίως κυλινδρικές οπές. Επίσης, είναι εξοπλισμένο με ένα περιστόμιο και με μονή γλωττίδα [Εξωτερικός σύνδεσμος] . Το Κλαρινέτο είναι συνήθως από γκρενατίλα κατασκευασμένο. Είναι ό έβενος τής Ανατολικής Αφρικής. Μπορεί να κατασκευάζεται και από τριανταφυλλιά Ονδούρας. Λιγότερα συχνά από μέταλο ή πλαστικό.\nΤα κλειδιά είναι συνήθως κατασκευασμένα από ασήμι, μπρούντζο ή χρυσό. Το Κλαρινέτο σε Σι♭ έχει μήκος περί τα 67 εκ. (71 εκ. Το Κλαρινέτο σε Λα). Το εσωτερικό τής οπής έχει μήκος περί τα 13 χλ. Γιἀ την καλύτερη μεταφορά τού οργάνου, διασπάται το Κλαρινέτο σε 5 τμήματα (βλέπετε την εικόνα).\nΑπό το ρεύμα τού αέρα πού προέρχεται από το στόμα τού εκτελεστή τίθεται το καλάμι σε ταλάντωση. Ή "διπλή διαδρομή" πού προκύπτει για την ταλάντωση έχει ηχητική συνέπεια για το Κλαρινέτο. Λόγω αυτού, ό ήχος ακούγεται σχεδόν μία οκτάβα χαμηλότερα. Ή συχνότητα τής ταλάντωσης εξαρτάται από το μήκος τής αέριας στήλης. Αλλά και από την πίεση των χειλιών τού εκτελεστή. Λόγω τού κυλινδρικού σωλήνα τού Κλαρινέτου δεν ακούγονται οι αρμονικοί ήχοι με ζυγή διάταξη.\nΉ κλίμακα τού Κλαρινέτου είναι πολύ πιο μεγάλη από των άλλων πνευστών. Λόγω αυτού είναι το σύστημα των κλειδιών ιδιαίτερα πολύπλοκο.


Αναζήτηση - Ετικέτα - cool white\nΚωδικός Προϊόντος: ee7037\nLED GU10 5 SMD 5W 230V 450LM 6000K ψυχρό λευκό spot 5W-GU10-DW\nLED GU10 5 SMD 5W 230V 450LM 6000K ψυχρό λευκό spot 5W-GU10-DW Ο λαμπτήρας είναι dimmable. ΧΑΡΑΚΤΗΡΙΣΤΙΚΑ: Τύπος λαμπτήρα: GU10 Σχήμα: Στρογγυλό Αριθμός SMD: 5 SMDΤάση: 230VΚατανάλωση: 5W Θερμοκρασία χρώματος: Ψυχρό λευκό 6000KΦωτεινότητα: 450LM Γ..\nΚωδικός Προϊόντος: ee6896\nΦώτα ημέρας προβολάκια LED COB 12V 12W ψυχρό λευκό 6500K IP65 βέλος 2 x 25cm OEM\nΦώτα ημέρας προβολάκια LED COB 12V 12W ψυχρό λευκό 6500K IP65 βέλος 2 x 25cm OEM Κατάλληλα για φώτα ημέρας σε σχήμα βέλους.Κατασκευασμένα από εύκαμπτο πλαστικό για να μπορείτε να τα τοποθετήσετε σε γωνία.Περιλαμβάνονται 2 τεμάχια και αυτοκόλλητες λωρίδες διπλής όψεως. ΧΑΡΑΚΤΗ..\nΚωδικός Προϊόντος: ee6895\nΦώτα ημέρας προβολάκια LED COB 12V 12W ψυχρό λευκό 6500K IP65 2 x 25cm OEM\nΦώτα ημέρας προβολάκια LED COB 12V 12W ψυχρό λευκό 6500K IP65 2 x 25cm OEM Κατάλληλα για φώτα ημέρας σε σχήμα ζικ ζακ.Κατασκευασμένα από εύκαμπτο πλαστικό για να μπορείτε να τα τοποθετήσετε σε γωνία.Περιλαμβάνονται 2 τεμάχια και αυτοκόλλητες λωρίδες διπλής όψεως. ΧΑΡΑΚΤΗΡΙΣΤΙ..\nΚωδικός Προϊόντος: ee5443\nΦώτα ημέρας προβολάκια LED COB 12V ψυχρό λευκό 6500K IP65 2 x 25.2cm OEM\nΦώτα ημέρας προβολάκια LED COB 12V ψυχρό λευκό 6500K IP65 2 x 25.2cm OEM Κατάλληλα για φώτα ημέρας.Κατασκευασμένα από εύκαμπτο πλαστικό για να μπορείτε να τα τοποθετήσετε σε γωνία.Περιλαμβάνονται 2 τεμάχια και αυτοκόλλητες λωρίδες διπλής όψεως. ΧΑΡΑΚΤΗΡΙΣΤΙΚΑ: Τύπος L..\nΚωδικός Προϊόντος: ee7012\nΦώτα ημέρας προβολάκια LED COB 12V ψυχρό λευκό 6500K IP65 L-Shape 2 τεμάχια OEM\nΦώτα ημέρας προβολάκια LED COB 12V ψυχρό λευκό 6500K IP65 L-Shape 2 τεμάχια OEM Κατάλληλα για φώτα ημέρας.Περιλαμβάνονται 2 τεμάχια και αυτοκόλλητες λωρίδες διπλής όψεως. ΧΑΡΑΚΤΗΡΙΣΤΙΚΑ: Τύπος LED: COBΤάση: 12VΙσχύς: 20W (σετ) Θερμοκρασία χρώματος: Ψυχρό λευκό..\nΚωδικός Προϊόντος: ee6903\nΔιπολική λάμπα LED 1157 BAY15D 15 SMD 12V/24V 3.6W 324LM 6500K ψυχρό λευκό 1 τεμ. OEM\nΔιπολική λάμπα LED 1157 BAY15D 15 SMD 12V/24V 3.6W 324LM 6500K ψυχρό λευκό 1 τεμ. OEM Διαθέτει 2 σκάλες καθώς και 360° πλήρους γωνία φωτός.Κατάλληλη για οχήματα 12V/24V. ΧΑΡΑΚΤΗΡΙΣΤΙΚΑ: Κατανάλωση: 3.5WΤάση: 12V/24VΤύπος λαμπτήρα: BAY15DΑριθμός LED: 15 SMD..\nLED Απλίκα στρογγυλή με διάμετρο 16.4cm 15W AC85-265V 50-60Hz με αισθητήρα κίνησης IP54 Ψυχρό λευκό 6500K 1350LM OEM Κατάλληλη για κουζίνες, γκαράζ, διαδρόμους πολυκατοικιών, κλπ.Η στρογγυλή LED απλίκα διαθέτει ασιθητήρα κίνησης. Στη συσκευασία περιλαμβάνεται σετ με βίδες τοπ..\nΔιπολική λάμπα 9W LED 1157 21 smd cool white 1 τεμ. 12/24V IP65 STR-2017-A418423504 ΧΑΡΑΚΤΗΡΙΣΤΙΚΑ: Κατανάλωση: 9WΤάση: DC 12-24VΜοντέλο λαμπτήρα: 1157 BAY15DΦωτεινότητα: 550LMΣτεγανότητα: IP65Διαστάσεις (Μ x Π x Υ): 5.5 x 2 x 1.5 cmΒάρος: 0.015 kg ..\nΚωδικός Προϊόντος: ee7014\nLED αδιάβροχος προβολέας 20W 40 SMD 1800LM 220V ψυχρό λευκό 6000K IP66 OEM\nLED αδιάβροχος προβολέας 20W 40 SMD 1800LM 220V ψυχρό λευκό 6000K IP66 OEM ΧΑΡΑΚΤΗΡΙΣΤΙΚΑ: Κατανάλωση: 20WΤάση: AC 85-265V 50/60HzΑριθμός LED: 40 SMD Θερμοκρασία χρώματος: Ψυχρό λευκό 6000ΚΦωτεινότητα: 1800LMΣτεγανότητα: IP66Μήκος καλωδίου: 21 cmΔιαστάσεις..\nLED απλίκα οβάλ 26.6cm PP 20W AC85-265V 50-60Hz με αισθητήρα κίνησης IP54 ψυχρό λευκό 6500K 1800LM OEM Κατάλληλη για κουζίνες, γκαράζ, διαδρόμους πολυκατοικιών, κλπ.Η οβάλ LED απλίκα διαθέτει αισθητήρα κίνησης. Στη συσκευασία περιλαμβάνεται σετ με βίδες τοποθέτησης. ΧΑΡΑΚΤΗΡΙ..\nΕμφάνιση 49 έως 96 από 114 (3 Σελ.)


7:32 πμ, Κυριακή 15 Ιουν 2014 7:32 πμ, Κυριακή 15 Ιουν 2014\nΟ Πρωθυπουργός, μιλώντας στο «Βήμα της Κυριακής», εμφανίζεται υπέρμαχος της εξάντλησης της τετραετίας και θεωρεί πιθανότατο να υπάρξει προεδρική πλειοψηφία έως τον Μάρτιο του 2015.\nΕξάλλου, προαναγγέλλει μέτρα ανακούφισης και όχι λιτότητας και τονίζει ότι έως τα μέσα του φθινοπώρου θα υπάρχει πλήρες σχέδιο μείωσης όλων των φορολογικών βαρών.\n«Μέτρα ανακούφισης αντί για μέτρα λιτότητας»\n«Όσο πιάνουμε τους στόχους μας και στεκόμαστε στα πόδια μας, τόσο θα μπορούμε να προωθούμε και την ατζέντα των δικών μας μεταρρυθμίσεων, όχι μόνο ό,τι μας εισηγείται η τρόικα.\nΚαι έτσι η κοινωνία θα αποκτήσει μια πολύ καλύτερη εικόνα για τις μεταρρυθμίσεις συνολικά» δηλώνει ο Αντώνης Σαμαράς ξεκαθαρίζοντας πως δεν θα υπάρξουν νέα μέτρα.\n«Το έχω πει τόσες φορές. Όσο πιάνουμε τους στόχους μας, δεν θα υπάρξουν νέα οριζόντια μέτρα λιτότητας, οποιασδήποτε μορφής! Ούτε σαν κι αυτά που αναφέρατε, ούτε άλλα… Αν μάλιστα, ξεπερνάμε τους στόχους μας, τότε θα υπάρξουν και ελαφρύνεις» τονίζει.\n«Εξετάζουμε μια σειρά, παρεμβάσεις που όλες είναι απαραίτητες, ενώ οι περισσότερες θα δημιουργήσουν αίσθηση και θα φέρουν ανακούφιση.\nΠρέπει όμως, να είναι ρεαλιστικές και να στηρίζονται στα αποτελέσματα του τρέχοντος προϋπολογισμού.\nΜέσα στους επόμενους 6 μήνες, δηλαδή μέχρι το τέλος της χρονιάς, θα γίνουν κάποια απ’ αυτά», υποστηρίζει ο κ. Σαμαράς.\n«Η βιωσιμότητα του χρέους, επόμενος στόχος»\nΌσον αφορά τη διαπραγμάτευση για το χρέος ο Πρωθυπουργός σημειώνει πως με την επίσημη ανακήρυξη του δημόσιου χρέους ως βιώσιμο τότε θα αυξηθεί κατακόρυφα η σημασία της Ελλάδας ως επενδυτικού προορισμού.\nΜε τον τρόπο αυτό, σύμφωνα με τον Πρωθυπουργό, θα έρθουν κεφάλαια αλλά και θέσεις εργασίας, ενώ θα μειωθεί περαιτέρω και το κόστος δανεισμού.\n«Πιθανότατα να έχουμε και προεδρική πλειοψηφία έως τον Μάρτιο»\nΠαράλληλα, ο Αντώνης Σαμαράς επιδιώκει για άλλη μια φορά να κλείσει τα σενάρια των πρόωρων εκλογών.\n«Την εξάντληση της τετραετίας την πιστεύω έτσι κι αλλιώς, ανεξαρτήτως συγκυριών: Δίνει σταθερότητα διακυβέρνησης σε μια χώρα.\nΠρέπει να σταματήσει κάποτε αυτό το “παιγνίδι”, να εκλέγονται κυβερνήσεις με εντολή να κυβερνήσουν τέσσερα χρόνια και τελικά να μην ξεπερνούν τα δύο!\nΑυτό παντού αλλού γίνεται μόνο σε έκτακτες καταστάσεις», αναφέρει, εκφράζοντας, μάλιστα, την εκτίμηση πως η σημερινή Βουλή θα εκλέξει πρόεδρο της Δημοκρατίας.\n«Η κυβερνητική πλειοψηφία είναι πιο άνετη σήμερα στη Βουλή απ’ ό,τι ήταν πριν μερικούς μήνες.\nΚι αυτό σημαίνει ότι βελτιώσαμε και την πολιτική σταθερότητα, αντίθετα απ’ ό,τι προσδοκούσαν κάποιοι…\nΜε τη συνεχή βελτίωση της κατάστασης θεωρώ πιθανότατο να έχουμε και προεδρική πλειοψηφία ως το Μάρτιο. Οπότε πάει και το τελευταίο “εμπόδιο” για την εξάντληση της τετραετίας», δηλώνει.\n«O κ. Τσίπρας δείχνει “δημοκρατική ανωριμότητα”»\nΟ Πρωθυπουργός εξαπολύει επίθεση στον Αλέξη Τσίπρα, τονίζοντας ότι η στάση του προέδρου του ΣΥΡΙΖΑ θυμίζει οργισμένο έφηβο.\n«Λυπάμαι που το λέω: είναι νέος άνθρωπος αλλά μιλάει μια γλώσσα ξεπερασμένη εδώ και δεκαετίες.\nΕπαναφέρει στερεότυπα και εμμονές που τα έχει “σκουπίσει” η Ιστορία. Και προσπαθεί να επιστρέψει τη χώρα στην… εποχή των παγετώνων!», δηλώνει χαρακτηριστικά.\nΠαρεμβάσεις μέσα στο επόμενο εξάμηνο που στόχο θα έχουν την ανακούφιση των ευαίσθητων κοινωνικών ομάδων και την αποκατάσταση αδικιών προαναγγέλλει ο πρωθυπουργός.\nΌπως τονίζει o Αντώνης Σαμαράς στη συνέντευξή του, για το πλήρες σχέδιο μείωσης όλων των φορολογικών βαρών «θα είμαστε έτοιμοι το φθινόπωρο και θα αφορά ένα χρονικό ορίζοντα κάποιων χρόνων».\nΣύμφωνα με τον Πρωθυπουργό, αν υπάρξει υπέρβαση στόχου και φέτος, θα υπάρξουν ελαφρύνσεις από την αμέσως επόμενη χρονιά.\n«Τα μεγάλα καράβια γυρίζουν σταδιακά. Και οι μεγάλες αλλαγές γίνονται βήμα-βήμα. Όχι απότομα» τονίζει ο Αντ. Σαμαράς.\n«Θέμα “μεταρρυθμιστικής κόπωσης” δεν υπήρξε»\nΜάλιστα, θέτει ως άμεσες προτεραιότητες την επιτάχυνση των μεταρρυθμίσεων «που θα δώσουν ανταγωνιστικότητα και αναπτυξιακή δυναμική στην οικονομία» αλλά και την αποκατάσταση των αδικιών.\nΟ Πρωθυπουργός αναφέρει ότι «οι καθυστερήσεις που υπήρξαν οφείλονται σε θεσμικά εμπόδια που ξεπερνιούνται σταδιακά»\nΕξάλλου, δηλώνει ότι διαφωνεί με όσους υποστηρίζουν πως υπάρχει θέμα «μεταρρυθμιστικής κόπωσης».\nΠάντως, επισημαίνει πως πλέον είναι η ώρα να βάζει και η Αθήνα την ατζέντα των μεταρρυθμίσεων.\nNewYorkTimes: Στην ελληνική δικαιοσύνη για τα μέτρα λιτ...\nΣυνάντηση Σαμαρά με Στουρνάρα και Χαρδούβελη\nLa Repubblica:”Η Ελλάδα ξαναβλέπει το φως”


Cablenet: Εμπόδιο η έλλειψη ανταγωνισμού στο ποδόσφαιρο\nCablenet: Εμπόδιο η έλλειψη ανταγωνισμού στο ποδόσφαιρο από Πολίτης News article http://politis.com.cy/article/cablenet-empodio-i-ellipsi-antagonismou-sto-podosfero Γιατί κατά τον Νικόλα Σιακόλα, CEO της Cablenet, η Cyta αποτελεί πρόβλημα στην πρακτική διείσδυσης των συνδέσεων υψηλών ταχυτήτων στην Κύπρο. 29.03.2017 16:17\nΓιατί κατά τον Νικόλα Σιακόλα, CEO της Cablenet, η Cyta αποτελεί πρόβλημα στην πρακτική διείσδυσης των συνδέσεων υψηλών ταχυτήτων στην Κύπρο.\nΟ διευθύνων σύμβουλος της Cablenet, Νικόλας Σιακόλας, δίνει την δική του οπτική γωνία στα ερωτήματα που έχουν να κάνουν με την ψηφιακή οικονομία στην Κύπρο.\nΗ Κύπρος παρουσιάζεται στην 7η θέση από το τέλος στον δείκτη DESI 2017 (Digital Economy and society index). Τι πιστεύετε πως πάει λάθος; Και ποιος ευθύνεται; Τι πρέπει να κάνουμε;\nΗ βελτίωση της Κύπρου σε κάποιους τομείς είναι ενθαρρυντική, ωστόσο παραμένουν πολλά που πρέπει να γίνουν για να φθάσει η χώρα στο μέσο όρο της ΕΕ. Πιστεύουμε ότι το πρόβλημα βρίσκεται κυρίως στην πλευρά της ζήτησης ή της χρήσης των ηλεκτρονικών υπηρεσιών. Από την πλευρά της παροχής των υπηρεσιών, θεωρούμε ότι εμείς προσφέρουμε ήδη στην αγορά πολύ ικανοποιητικές υπηρεσίες, με πολύ ψηλές ταχύτητες και σε λογικές τιμές. Σε συνδυασμό με τους άλλους παροχείς πετυχαίνεται επίσης πλήρης γεωγραφική κάλυψη σταθερών ευρυζωνικών υπηρεσιών, έστω και σε πιο χαμηλές ταχύτητες.\nΤο πρόβλημα της πρακτικής διείσδυσης των συνδέσεων υψηλών ταχυτήτων έχει κατά την άποψη μας δύο κύριες παραμέτρους. Η πρώτη είναι θέμα της πρακτικής χρήσης της όποιας σύνδεσης από τους συνδρομητές. Όσο παραμένει από την πλευρά των χρηστών η έλλειψη της πρακτικής ανάγκης χρήσης των υπηρεσιών για θέματα που απαιτούν ψηλές ταχύτητες, τόσο η χρήστες θα επιλέγουν πιο χαμηλές ταχύτητες. Η διόρθωση των θεμάτων που αφορούν την ζήτηση των υπηρεσιών είναι κατά την άποψη μας κυρίως θέμα της Κυβέρνησης. Μόνο με κεντρικό προγραμματισμό μπορούν να υλοποιηθούν οι απαραίτητες αλλαγές, κυρίως σε επίπεδο κρατικού τομέα, που να δημιουργήσουν την ανάγκη των χρηστών να χρησιμοποιούν περισσότερο ηλεκτρονικές υπηρεσίες και έτσι να τους ωθήσουν σταδιακά σε πιο ψηλές ταχύτητες.\nΗ δεύτερη παράμετρος είναι πιο έμμεση και έχει να κάνει με την ανάγκη των χρηστών να έχουν πρόσβαση σε περιεχόμενο που θέλουν να παρακολουθούν και εδώ εννοούμε κυρίως τα αθλητικά. Το περιεχόμενο αυτό είναι σήμερα ιδιαίτερα ακριβό λόγω του ότι παρέχεται αποκλειστικά από την ΑΤΗΚ, η οποία πληρώνει υπερβολικά ποσά για να το αποκτήσει, απλά σε μια προσπάθεια διατήρησης των ποσοστών της στην αγορά. Λόγω των ακριβών πακέτων διαδικτύου που παρέχει η ΑΤΗΚ, όσοι συνδρομητές επιθυμούν να απολαμβάνουν το εν λόγω περιεχόμενο είναι υποχρεωμένοι να επιλέξουν συγκριτικά ακριβές και αργές ευρυζωνικές υπηρεσίες από την ΑΤΗΚ. Για παράδειγμα με €30 τον μήνα ένας συνδρομητής παίρνει από την Cablenet σύνδεση με ταχύτητα 50 Mbps, ενώ από την ΑΤΗΚ ένας συνδρομητής για να πάρει σύνδεση 8 Mbps πρέπει να πληρώνει σχεδόν €40!\nΣήμερα δεν υπάρχει καμιά ρύθμιση από την πλευρά της Πολιτείας για το θέμα του περιεχομένου. Τα θέματα ανταγωνισμού για το εν λόγω περιεχόμενο εμπίπτουν στις γενικές αρμοδιότητες της Επιτροπής Ανταγωνισμού, η οποία δεν έχει στην ουσία εξειδίκευση στο θέμα αυτό, ούτε μπορεί να επιβάλλει στην πράξη ρυθμίσεις που θα διορθώσουν το πρόβλημα στη γένεση του. Αυτό σε αντίθεση για παράδειγμα με τον Ηνωμένο Βασίλειο, όπου ο εποπτικός οργανισμός OFCOM έχει αρμοδιότητες τόσο για θέματα ηλεκτρονικών επικοινωνιών, όπως δηλαδή το ΓΕΡΗΕΤ στην Κύπρο, αλλά και επίσης για θέματα τηλεόρασης και περιεχομένου. Εκεί έχουν ήδη επιβληθεί ρυθμίσεις στην αγορά, που υποχρεώνουν τους ιδιοκτήτες του περιεχομένου να διαθέτουν το περιεχόμενο τους σε περισσότερους από ένα παροχείς. Επίσης παροχείς που έχουν εξασφαλίσει αποκλειστικό περιεχόμενο έχουν υποχρέωση να παρέχουν κάποια από τα κανάλια τους σε χονδρική μορφή στους άλλους παροχείς. Έτσι οι καταναλωτές έχουν τη δυνατότητα να επιλέγουν παροχέα διαδικτύου και να εξακολουθούν να έχουν πρόσβαση το αθλητικό περιεχόμενο που θέλουν.\nΜέρος του DESI είναι και θέματα ανθρώπινου δυναμικού, όπου στην Κύπρο όπως επισημαίνεται, παρατηρείται έλλειψη αποφοίτων σε σπουδές συνδυασμένες με την τεχνολογία, όσο και ατόμων που ασχολούνται επαγγελματικά στον τομέα της πληροφορικής και των τηλεπικοινωνιών. Σίγουρα και εδώ, μία συνδυασμένη προσπάθεια από τον κρατικό και ιδιωτικό τομέα, θα επιφέρει τα απαιτούμενα αποτελέσματα. Αυτό είναι κάτι που το νησί μας πραγματικά χρειάζεται καθώς και εμείς, ως εργοδότης, παρατηρούμε την έλλειψη κατάλληλα εκπαιδευμένου προσωπικού στον τομέα αυτό. Πρέπει να δοθούν τα κατάλληλα κίνητρα από το κράτος για τους νέους να ακολουθήσουν κατάλληλες σπουδές και σε εταιρείες να απασχολήσουν και να εκπαιδεύσουν τα άτομα αυτά.\nΟυσιαστικά αυτό που διαπιστώνει κανείς είναι πως τους στόχους του digital agenda τους φτάνουμε χάριν στο καλωδιακό δίκτυο της Cablenet. Αισθάνεστε πως παίζετε χωρίς ανταγωνιστή σε τιμές και ψηλές ταχύτητες;\nΌντως, χάριν στο καλωδιακό δίκτυο της Cablenet οι στόχοι του digital agenda 2020 είναι σε πλήρη εναρμόνιση με τους στόχους της ΕΕ. Αυτήν τη δεδομένη στιγμή οι ταχύτητες οικιακών υπηρεσιών που προσφέρει η Cablenet αρχίζουν από 50Μ και φτάνουν μέχρι και τα 150Μ. Οι ταχύτητες που προσφέρονται από ανταγωνιστές μας, αξιοποιώντας το κρατικό δίκτυο χαλκού της ΑΤΗΚ και που αφορούν οικιακές υπηρεσίες, φτάνουν μέχρι και τα 50Μbps. Δηλαδή η Cablenet αρχίζει από εκεί που σταματάνε οι άλλοι. Υπενθυμίζω τη δυναμική ανάπτυξη της Cablenet τα τελευταία χρόνια με πέραν των 56.000 συνδρομητών και με μερίδιο αγοράς περί το 21%.\nΛάβετε υπόψη ότι με την τεχνολογία ADSL2+ η μέγιστη εφικτή ταχύτητα λήψης, θεωρητικά πάντα, είναι τα 24Mbps, ενώ με τη τεχνολογία VDSL η μέγιστη θεωρητική ταχύτητα λήψης είναι τα 70Μbps. Όμως όλοι οι πάροχοι που χρησιμοποιούν αυτές τις τεχνολογίες δεν προσφέρουν κάτι περισσότερο από ταχύτητα λήψης 50Μ, λόγω ακριβώς προβλημάτων στην υλοποίηση, αφού ο χαλκός έχει περιορισμούς.\nΤι γίνεται με την επέκταση του δικτύου σας; Μέχρι πού φτάσατε και ποια τα σχέδια σας; Περιμένατε από το κράτος να επιχορηγήσει τα δίκτυα υψηλών ταχυτήτων;\nΉμασταν πάντοτε προσηλωμένοι στον στόχο μας και τη φιλοσοφία μας. Δημιουργήσαμε το δικό μας δίκτυο cable DOCSIS για να προσφέρουμε αξιόπιστες και γρήγορες υπηρεσίες. Συνεχώς εστιάζουμε στην επέκταση του δικτύου μας σε περιοχές που δεν καλύπτουμε σήμερα. Στρατηγική μας θέση είναι ότι αυτό θα ωθήσει περαιτέρω και την ανάπτυξη της εταιρείας. Σε αυτή τη φάση καλύπτουμε κοντά στο 60% των νοικοκυριών της Κύπρου και το ποσοστό αυτό θα ανεβεί στο 80% μέχρι το 2020.\nΔεν περιμένουμε σαν εταιρεία κάποια επιχορήγηση από το κράτος, αν και όπως προανάφερα κάτι τέτοιο σίγουρα θα βοηθούσε στην βελτίωση των ψηφιακών επικοινωνιών. Τα κοινά δίκτυα έχουν ένα τεράστιο πλεονέκτημα έναντι των δικτύων που αναπτύσσουν από μόνοι του οι παροχείς• το ποσοστό αξιοποίησης τους είναι πάντοτε πολύ πιο μεγάλο και προσεγγίζει συνήθως την πλήρη αξιοποίηση τους. Εμείς έχουμε ήδη εκφράσει την ετοιμότητα μας να επενδύσουμε από κοινού με άλλους παροχείς σε ένα ενιαίο δίκτυο νέας γενιάς βασισμένο σε οπτικές ίνες, όμως οι άλλοι παροχείς, κυρίως η ΑΤΗΚ, δεν φαίνεται να έχουν την ίδια άποψη.\nΑν όμως εννοείτε πως το κράτος θα επιχορηγεί την πρόσβαση διαδικτύου σε μικρομεσαίες επιχειρήσεις, και αυτό είναι κάτι που ήδη μας βρίσκει σύμφωνους και το έχουμε ήδη εκφράσει στα σχετικά τμήματα της κυβέρνησης.\nΤο καλωδιακό δίκτυο μέχρι τι ταχύτητες μπορεί να δώσει; Είναι ανταγωνιστικό των οπτικών ινών;\nΗ υπηρεσία δεδομένων μέσω cable, που στην δική μας περίπτωση είναι με το πρωτόκολλο DOCSIS 3.0, για οικιακούς πελάτες παρέχεται εξίσου ικανοποιητικά σε όλη τη γεωγραφική κάλυψη του ιδιόκτητου hybrid fiber coaxial (HFC) καλωδιακού δικτύου της Cablenet, ανεξαρτήτως απόστασης από τον πλησιέστερο κόμβο αυτού. Το δίκτυο της Cablenet προσφέρει υπηρεσίες ευρυζωνικού διαδικτύου, ψηφιακής τηλεόρασης και σταθερής τηλεφωνίας. Η υπηρεσία ευρυζωνικού διαδικτύου λειτουργεί μέσω καλωδιακής σύνδεσης για να παρέχεται η γρηγορότερη, με φανταστικές fiberpower ταχύτητες, και πιο αξιόπιστη υπηρεσία σύνδεσης διαδικτύου.\nΤο ευρυζωνικό διαδίκτυο της Cablenet για οικιακούς πελάτες είναι γρηγορότερο από οποιαδήποτε άλλη σύνδεση, αφού με την τεχνολογία DOCSIS 3.0 μπορεί να φτάσει σε ταχύτητες λήψης έως και 800Mbps.\nΠέραν αυτού, υπάρχει πάντοτε για μας και η επιλογή αναβάθμισης των συστημάτων μας σε DOCSIS 3.1 με την οποία τεχνολογία θα μπορούμε να παρέχουμε ταχύτητες μέχρι Gigabit, αλλά και περισσότερο! Αντιλαμβάνεστε άρα πως το cable DOCSIS δίκτυο της Cablenet δεν έχει να ζηλέψει κάτι από ένα fiber-to-the-home (FTTH) δίκτυο, το οποίο έχει αρκετά ψηλό κόστος εγκατάστασης. Θεωρούμε πως αν δεν γίνει μία κοινή πλατφόρμα δικτύου κορμού οπτικών ινών θα είναι ασύμφορο για τους παρόχους να προχωρήσουν με FTTH από μόνοι τους σε ευρεία κλίμακα.\nΨηφιακή οικονομία Cablenet\nΗλεκτρονικές ταυτότητες στην Κύπρο το 2018\nΜε την εφαρμογή της ηΤαυτότητας αρκετές συναλλαγές με το δημόσιο οι οποίες στο παρόν στάδιο δεν μπορούν να διεκπεραιωθούν θα γίνονται ηλεκτρονικά.


Στην... πρίζα οι επενδυτές του Χρηματιστηρίου - ΤΑ ΝΕΑ\ntanea.gr > Έντυπες Ειδήσεις > Οικονομία > Στην... πρίζα οι επενδυτές του Χρηματιστηρίου\nΟ τίτλος της ΔΕΗ έχει ήδη καταγράψει 9 συνεχείς πτωτικές συνεδριάσεις, υποχωρώντας σε χαμηλό 7 μηνών\nΑγης Μάρκου 27 Σεπτεμβρίου 2021 | 05:00\nΣτη μετοχή της ΔΕΗ θα είναι στραμμένα τα βλέμματα της επενδυτικής κοινότητας στη νέα χρηματιστηριακή εβδομάδα, μετά την ανακοίνωση της διοίκησής της αργά το απόγευμα της περασμένης Παρασκευής ότι προχωρά σε αύξηση μετοχικού κεφαλαίου κατά 750 εκατ. ευρώ, εξέλιξη που ανοίγει τον δρόμο για τη μείωση του ποσοστού του Δημοσίου κάτω από το 50%. Ο τίτλος έχει ήδη καταγράψει 9 συνεχείς πτωτικές συνεδριάσεις, υποχωρώντας σε χαμηλό 7 μηνών. Το γεγονός αυτό, σε συνδυασμό με τις εισαγόμενες πιέσεις στις τιμές των μετοχών λόγω της διεθνούς αναταραχής που έχει προκαλέσει η αθέτηση μεγάλων πληρωμών από την κινεζική Evergrande και με τον κίνδυνο σημαντικής ενίσχυσης του πληθωρισμού το επόμενο διάστημα, γύρισε το χρηματιστήριο στον Ιούλιο του 2021 και στα επίπεδα των 870 μονάδων. Ο γενικός δείκτης της αγοράς ολοκλήρωσε το προηγούμενο πενθήμερο με 4 στις 5 συνεδριάσεις με απώλειες. Ανάλογη ήταν και η εικόνα στον τραπεζικό κλάδο, με τον σχετικό δείκτη να σημειώνει απώλειες 5,2% το ίδιο διάστημα. Ετσι, από την αρχή του χρόνου τα κέρδη για τους δύο δείκτες περιορίστηκαν σε +7,92% και +5,81% αντίστοιχα.\nΤΟ ΣΤΟΙΧΗΜΑ ΤΗΣ ΔΕΗ. Αναμφίβολα, το μεγάλο στοίχημα της περιόδου για το ΧΑ αποτελεί η επιτυχία στην έκδοση νέων μετοχών της ΔΕΗ. Σύμφωνα με αναλυτές, η δημόσια επιχείρηση συνιστά ένα από τα πιο ενδιαφέροντα «turnaround stories» της ελληνικής αγοράς. Οπως επισημαίνουν, η απόφαση να προχωρήσει σε αύξηση κεφαλαίου κατά 750 εκατ. ευρώ, παρά τη βραχυπρόθεσμη χρηματιστηριακή της αδυναμία, αποτελεί σημείο καμπής για το μέλλον της ΔΕΗ. Αρχικά το ποσοστό του Δημοσίου αναμένεται από το 51% να υποχωρήσει στο 34% περίπου, ώστε να διατηρήσει τη «χρυσή μετοχή» της καταστατικής μειοψηφίας (33,33%), που διασφαλίζει το μάνατζμεντ και τα δικαιώματα του blocking minority. Παρά το γεγονός ότι εφέτος Δημόσιο και εισηγμένες έχουν προχωρήσει σε μπαράζ εκδόσεων νέων τίτλων, αναλυτές που παρακολουθούν τον ενεργειακό κλάδο εκτιμούν ότι η ζήτηση τόσο από funds του εξωτερικού όσο και από το εσωτερικό θα οδηγήσει στην υπερκάλυψη της έκδοσης.\nΟ ΠΛΗΘΩΡΙΣΜΟΣ. Κατά τα άλλα, η άνοδος του πληθωρισμού έχει σημάνει συναγερμό στις δυτικές οικονομίες, καθώς ήδη οι τιμές βασικών καταναλωτικών αγαθών έχουν ενισχυθεί σημαντικά και δεν αναμένεται μέχρι το τέλος του 2021 αποκλιμάκωσή τους. Σύμφωνα με την Alpha Bank, πρόκειται για ένα παγκόσμιο φαινόμενο, το οποίο πηγάζει από την έλλειψη ισορροπίας μεταξύ ζήτησης και προσφοράς, με αποτέλεσμα τη διαμόρφωση στην παρούσα φάση συνθηκών υπερβάλλουσας ζήτησης. «Παρά τις σημαντικές αποκλίσεις στο επίπεδο του πληθωρισμού μεταξύ των κρατών, γεγονός που σχετίζεται κυρίως με την ταχύτητα ανάκαμψης της εκάστοτε οικονομίας από την πανδημική κρίση, υπάρχουν παράγοντες οι οποίοι επηρεάζουν την παγκόσμια οικονομία στο σύνολό της, ασκώντας πληθωριστικές πιέσεις» τονίζουν οι οικονομολόγοι της τράπεζας.\nΠρώτον, η μεγάλη άνοδος των τιμών της ενέργειας και ιδιαίτερα του πετρελαίου και του φυσικού αερίου. Είναι χαρακτηριστικό ότι από την αρχή του έτους οι τιμές του αργού πετρελαίου τύπου Brent και του φυσικού αερίου έχουν αυξηθεί κατά 45% και 101% αντίστοιχα (στοιχεία έως 17.9.2021), κινούμενες σε υψηλότερα από τα προ της πανδημικής κρίσης επίπεδα του Ιανουαρίου του 2020.\nΔεύτερον, οι διαταράξεις στις παγκόσμιες εφοδιαστικές αλυσίδες. Η ανάκαμψη της μεταποίησης παγκοσμίως, από το δεύτερο εξάμηνο του 2020, είχε ως αποτέλεσμα την αύξηση της ζήτησης για ενδιάμεσα αγαθά. Είναι χαρακτηριστικό ότι, σύμφωνα με τον Παγκόσμιο Οργανισμό Εμπορίου, η Κίνα αύξησε τις εξαγωγές ενδιάμεσων αγαθών κατά 41% σε ετήσια βάση το πρώτο τρίμηνο του 2021.


ΦΩΦΗ ΓΕΝΝΗΜΑΤΑ: ΔΕΝ ΕΙΜΑΙ ΤΣΙΠΡΑΣ ΚΑΙ ΔΕΝ ΚΑΝΩ ΠΑΖΑΡΙΑ – Κίνημα Αλλαγής\nΦΩΦΗ ΓΕΝΝΗΜΑΤΑ: ΔΕΝ ΕΙΜΑΙ ΤΣΙΠΡΑΣ ΚΑΙ ΔΕΝ ΚΑΝΩ ΠΑΖΑΡΙΑ\nΦΩΦΗ ΓΕΝΝΗΜΑΤΑ: ΔΕΝ ΕΙΜΑΙ ΤΣΙΠΡΑΣ ΚΑΙ ΔΕΝ ΚΑΝΩ ΠΑΖΑΡΙΑ2019-01-212019-01-22https://kinimaallagis.gr/gggg/uploads/2020/01/kinima-allagis-new-logo-1-2020.pngΚίνημα Αλλαγήςhttps://kinimaallagis.gr/gggg/uploads/2019/01/fofi-gennimata-skai.jpg200px200px\nΣημεία συνέντευξης της Προέδρου του Κινήματος Αλλαγής, Φώφης Γεννηματά στοκεντρικό δελτίο ειδήσεων του τ/σ ΣΚΑΪ με τη Σία Κοσιώνη\nΣχετικά με τα επεισόδια που σημειώθηκαν στο συλλαλητήριο κατά της Συμφωνίας των Πρεσπών\nΑνεξάρτητα με το αν συμφωνεί ή διαφωνεί κανείς με τη διοργάνωση των συλλαλητηρίων, θεωρώ απαράδεκτο που ο κ. Τσίπρας έριξε χημικά σε οικογένειες, μικρά παιδιά και ηλικιωμένους.\nΠολύ περισσότερο που κάποτε έλεγε ότι θα καταργήσει τη ρίψη χημικών στα συλλαλητήρια.\nΚαι ήταν ολοφάνερο ότι ο Πρωθυπουργός ήθελε να διαλύσει το συλλαλητήριο και τις εκδηλώσεις οργής του κόσμου.\nΕίναι διάχυτη η ανάγκη και το αίσθημα των πολιτών να ξανααισθανθούν υπερηφάνεια.\nΓια την συμμετοχή του κόσμου στο συλλαλητήριο\nΠέρα από την διαμαρτυρία για την συμφωνία πολύς κόσμος που συγκεντρώθηκε στο συλλαλητήριο ήθελε να φωνάξει: φτάνει ως εδώ! Θέλω πίσω τη περηφάνεια μου, την αξιοπρέπεια της χώρας μου.\nΚαι είναι απαράδεκτος ο διχασμός που επιχειρεί ο κ. Τσίπρας στον ελληνικό λαό, στον οποίο ακολούθως συμμετέχει και η ΝΔ και ο κ. Μητσοτάκης.\nΤο αποτέλεσμα είναι το εξής: Οι δήθεν προοδευτικοί χαρίζουν τον πατριωτισμό στην ακροδεξιά και στους εθνικιστές.\nΕγώ δεν μπορώ να το δεχθώ αυτό.\nΕμείς είμαστε γνήσιος πατριωτικός χώρος και έχουμε αποδεί8ξει στην πράξη ότι βάζουμε πάνω από το κομματικό συμφέρον μας, το συμφέρον της χώρας.\nΓια την διαγραφή Θεοχαρόπουλου\nΞεκαθάρισα εξ αρχής ότι η ψήφος για τις Πρέσπες δεν είναι θέμα απλής πειθαρχίας.\nΈχει να κάνει με την υπευθυνότητα, τη συνείδηση και την ξεκάθαρη επιθυμία κάθε στελέχους να προχωρήσουμε μαζί.\nΣεβόμαστε τις διαφορετικές απόψεις. Αποτυπώνονται μέσα στο κόμμα μας. Ο κ. Θεοχαρόπουλος είχε εκφράσει την άποψή του. Τα μέτρα πάρθηκαν γιατί ανακοίνωσε ότι σκοπεύει να ψηφίσει τη Συμφωνία των Πρεσπών.\nΑυτό από εμάς δεν μπορεί να γίνει αποδεκτό.\nΚι αυτό γιατί η ψήφος στις Πρέσπες είναι στήριξη προς τον Αλέξη Τσίπρα.\nΤα κόμματα λειτουργούν στη βάση της πλειοψηφίας. Οφείλουν να σέβονται οι μειοψηφίες τις πλειοψηφικές απόψεις.\nΟτιδήποτε άλλο θολώνει το μήνυμά μας.\nΕίναι κρίσιμες οι στιγμές και μεγάλη η ευθύνη μας.\nΗ ψήφος εμπιστοσύνης που έλαβε ο Πρωθυπουργός προ ημερών είναι μια … «παρδαλή» εμπιστοσύνη, αφής στιγμής στηρίζεται στα υπολείμματα της Ακροδεξιάς.\nΑυτό σημαίνει ότι έχουμε αδύναμη Κυβέρνηση που αναζητά δεκανίκια.\nΓια τον ισχυρισμό Θ. Θεοχαρόπουλου ότι του προσφέρθηκαν ανταλλάγματα προκειμένου να καταψηφίσει την συμφωνία\nΛυπάμαι πολύ για όλα αυτά. Για όλη αυτή την συζήτηση του…παζαριού που αναπτύχθηκε με την υποτιθέμενη πρόταση για το τοποθέτηση του κ.Θεοχαρόπουλου στο ψηφοδέλτιο Επικρατείας με αντάλλαγμα να συνταχθεί με τη γραμμή του κόμματος.\nΕγώ δεν είμαι Τσίπρας. Δεν κάνω παζάρια.\nΤο αν έχει υπάρξει συμφωνία ανάμεσα σε Τσίπρα-Θεοχαρόπουλο θα φανεί στην πορεία. Χαμηλώνει το επίπεδο της συζήτησης, όταν μιλάμε για ανταλλάγματα στο πλαίσιο της συζήτησης μεγάλων εθνικών θεμάτων.\nΜέσα στο κλίμα του διχασμού και της παρακμής αποτελεί αναγκαιότητα η δημιουργία προοδευτικού πόλου, που θα εξασφαλίσει σταθερότητα για τη χώρα και τον άνθρωπο, που αναζητά ελπίδα.\nΗ Κοινοβουλευτική Ομάδα μας είναι αρραγής και θα καταψηφίσει την Συμφωνία των Πρεσπών.\nΓια τις θέσεις του Γιώργου Παπανδρέου\nΑυτό που θέλω να επισημάνω είναι ότι πάντα οι Σκοπιανοί διεκδικούσαν την εθνικότητα και τη γλώσσα. Και αν τόσο ο κ. Σημίτης όσο και ο κ. Παπανδρέου, που ασχολήθηκαν με το ζήτημα, τα είχαν «δώσει» στην άλλη πλευρά, θα είχε «επιλυθεί» το ζήτημα πολύ νωρίτερα. Δεν το έκαναν όμως. Δεν θέλησαν να τα δώσουν.\nΟ κ. Παπανδρέου είχε εξ’αρχής διατυπώσει τη θέση του ότι η Συμφωνία των Πρεσπών περιέχει θετικά στοιχεία, ωστόσο επεσήμανε τα μειονεκτήματα σε αυτά τα δύο σημεία.\nΓια το επικείμενο Συνέδριο του ΚΙΝΗΜΑΤΟΣ ΑΛΛΑΓΗΣ\nΤέλος η πολυκομματικότητα στη λήψη αποφάσεων.\nΤο μεταβατικό στάδιο τελειώνει εδώ.\nΈχει έρθει η ώρα να κάνουν όλα τα κόμματα ένα βήμα πίσω.\nΑκριβώς όπως έκανε το ΠΑΣΟΚ εξ αρχής.\nΤο ΠΑΣΟΚ είναι ο βασικός πυλώνας και η κινητήριος δύναμη του ΚΙΝΗΜΑΤΟΣ ΑΛΛΑΓΗΣ.\nΔεν μπορούμε να προχωρήσουμε χωρίς το ΠΑΣΟΚ, δεν μπορούμε να προχωρήσουμε μόνο με το ΠΑΣΟΚ.\nΤο Έκτακτο Συνέδριο, που απευθύνεται στους πραγματικούς ιδρυτές του ΚΙΝΗΜΑΤΟΣ ΑΛΛΑΓΗΣ και που είναι η βάση των 212.000 πολιτών, θα κληθεί να εκλέξει όλα όργανα χωρίς ποσοστώσεις, αναλογίες και τιμάρια.\nΈχω ευθύνη για την εξέλιξη του εγχειρήματος μέχρι σήμερα γιατί δέχθηκα να υπαναχωρήσω από τη θέση μου και να μην είναι ενιαίος ο φορέας από την αρχή.\nΤο γεγονός ότι σε αυτές τις αντίξοες συνθήκες ξαναστήνουμε τον προοδευτικό χώρο είναι μεγάλο επίτευγμα.\nΓια τον «πόλεμο» που δέχεται το ΚΙΝΗΜΑ ΑΛΛΑΓΗΣ\nΔεν θα μας διαλύσουν. Δεν θα τα καταφέρουν.\nΟύτε ο Τσίπρας ούτε ο Μητσοτάκης.\nΗ ΝΔ πιστεύει ότι πολεμώντας μας θα κερδίσει την αυτοδυναμία.\nΟ ΣΥΡΙΖΑ ξέρει ότι χάνει και ο πνιγμένος ως γνωστόν πιάνεται από τα μαλλιά του με τον Τσίπρα να παριστάνει τον…Κεντροαριστερό. Πρόκειται για το πιο σύντομο ανέκδοτο στην Ελλάδα σήμερα.\nΠ. ΧΡΗΣΤΙΔΗΣ: ΕΙΝΑΙ ΘΕΜΑ ΕΘΝΙΚΗΣ ΣΥΝΕΠΕΙΑΣ Η ΣΤΑΣΗ ΜΑΣ ΑΠΕΝΑΝΤΙ ΣΤΗ ΣΥΜΦΩΝΙΑ ΤΩΝ ΠΡΕΣΠΩΝΣυνεντεύξεις\nΜ. ΧΡΙΣΤΟΔΟΥΛΑΚΗΣ: ΈΧΟΥΜΕ ΕΥΘΥΝΗ ΑΠΕΝΑΝΤΙ ΣΤΟΥΣ 212.000 ΣΥΝΙΔΡΥΤΕΣ ΤΟΥ ΚΙΝΗΜΑΤΟΣ ΑΛΛΑΓΗΣ ΝΑ ΔΙΑΦΥΛΑΞΟΥΜΕ ΤΗΝ ΕΝΟΤΗΤΑ ΤΗΣ ΠΑΡΑΤΑΞΗΣ. ΣΥΝΕΧΙΖΟΥΜΕ!Συνεντεύξεις


60 χρόνια Α' Εθνική: Σαν σήμερα 12 Φεβρουαρίου\n12 Φεβρουαρίου 2020, 01:18\nΗ Παναχαϊκή έχει χάσει τα πέντε τελευταία παιχνίδια της εκτός έδρας έχοντας δεχτεί 18 γκολ! Έτσι πηγαίνοντας στην Καστοριά, όπου η τοπική ομάδα έχει μόνο μια ήττα, είναι αουτσάιντερ.\nΩστόσο η ομάδα της Πάτρας κάνει την έκπληξη και επικρατεί με 3-2 (3’ σουτ Αλεξιάδης, 82’ σουτ Κασκαμανίδης – 7’ σουτ Δαβουρλής, 37’ κεφαλιά, 65’ σουτ Ψαρράς).\nΗ ΑΕΚ και ο Ολυμπιακός μοιράζονται την κορυφή, αλλά ο Ολυμπιακός παίζει στην Τούμπα, όπου έχει άσχημη παράδοση και χάνει πάλι με 1-0 (66’ σουτ Α. Καρασαββίδης).\nΩστόσο η ΑΕΚ δεν μπορεί να εκμεταλλευθεί την δική της παράδοση και μετά από 30 χρόνια Α’ Εθνικής, ο Άρης τη νικά για πρώτη φορά στην ιστορία μέσα στο «Νίκος Γκούμας» με 1-0 (54’ φάουλ Οικονομίδης). Η ΑΕΚ δεν έχασε άλλο παιχνίδι ως το τέλος της σεζόν και πήρε τον τίτλο.\nΟ Ολυμπιακός έχει μπει στο νέο του γήπεδο από το καλοκαίρι του 2004 και έχει κάνει 15 νίκες. Εννέα στο πρωτάθλημα, τρεις στο Κύπελλο και άλλες τρεις στο Champions League με Λίβερπουλ, Μονακό και Λα Κορούνια.\nΈτσι, όταν το άδειο λόγω τιμωρίας «Γεώργιος Καραϊσκάκης» επισκέπτεται η Ξάνθη, είναι κατόρθωμα το γεγονός ότι καταφέρνει να πάρει το 0-0. Είναι το μοναδικό παιχνίδι στη σεζόν που ο Ολυμπιακός δε σκόραρε στην έδρα του.\nΗ ΑΕΚ απομακρύνει από την τεχνική της ηγεσία τον Λορένσο Σερά Φερέρ, μετά από δύο ήττες από Πανιώνιο και ΑΕΛ, που έριξαν την ομάδα στην τρίτη θέση της βαθμολογίας. Ένα μήνα νωρίτερα είχε αποκλειστεί στο Κύπελλο από την Ξάνθη. Ο Σερά Φερέρ είχε αναλάβει την ΑΕΚ το καλοκαίρι του 2006, έφερε την ΑΕΚ δεύτερη στη βαθμολογία και την οδήγησε στην πρώτη νίκη στην ιστορία της σε ομίλους του Champions League.


Piesanto 175980 XL Leather Boot Black - Boots - Women's Shoes in big sizes\nPiesanto 175980 XL Leather Boot Black\nΔερμάτινη μπότα σε μαύρο χρώμα.\nSKU: 175980 - Natur Black XL\nΔερμάτινη μπότα σε μαύρο χρώμα. Άνετο, φτιαγμένο από φυσικό και μαλακό δέρμα, αποσπώμενο εσωτερικό πέλμα, κατάλληλο για φαρδιά πέλματα. Από την Piesanto σε μεγάλα μεγέθη.


«Γαλάτσι. Ζούμε Εδώ» -Συνάντηση του συνδυασμού με το Σύλλογο Πελοποννησίων Γαλατσίου.\nΔελτίο Τύπου του συνδυασμού “Γαλάτσι.Ζούμε εδώ”\nΟ συνδυασμός «Γαλάτσι. Ζούμε Εδώ», με επικεφαλής τον υποψήφιο δήμαρχο, Κώστα Ζώμπο συνεχίζει τις επαφές του με πολίτες και φορείς της πόλης.\nΜετά συνάντηση με τον Σύλλογο Επτανησίων Γαλατσίου, αυτήν την φορά ακολούθησε εποικοδομητική κουβέντα με τους Πελοποννησίους Γαλατσίου στη νέα και φιλόξενη αίθουσα του συλλόγου.\nΟ Κώστας Ζώμπος και οι υποψήφιοι δημοτικοί σύμβουλοι άκουσαν ως τις προτάσεις, τις ιδέες αλλά και τα παράπονα του Συλλόγου Πελοποννησίων.\nΟ πρόεδρος και τα Μέλη του Διοικητικού Συμβουλίου αφού διατύπωσαν τις ιδέες τους για το Γαλάτσι, στάθηκαν και στα προβλήματα που αντιμετωπίζουν ως σύλλογος.\n«Υπάρχει έλλειψη εμπιστοσύνης» είπαν παραθέτοντας το παράδειγμα των επιχορηγήσεων για το καλοκαιρινό και χριστουγεννιάτικο φεστιβάλ του Δήμου.\nΌπως είπαν «υπάρχει σοβαρό θέμα με τις επιχορηγήσεις», αφού έχουν ενημερωθεί πως θα λάβουν το 2019 χρήματα που αντιστοιχούν στην φετινή αλλά και την επόμενη χρονιά και ακόμα περιμένουν!\nΤην ίδια ώρα, συζήτησαν με τον κ. Ζώμπο για καθημερινά προβλήματα όπως ο χώρος στέγασης των εκδηλώσεων καθώς πολλές φορές έχουν επισημάνει στο παρελθόν την ακαταλληλότητα του χώρου του ΠΑΛΑΙ.\nΟ υποψήφιος δήμαρχος Γαλατσίου από πλευράς του, τόνισε πως είναι ζωτικής σημασίας οι ανάγκες των φορέων της πόλης, είπε ότι όλα τα θέματα που συζήτησαν θα ληφθούν υπόψιν από τον συνδυασμό «Γαλάτσι. Ζούμε Εδώ» και δεσμεύθηκε πως οι συναντήσεις τους δεν σταματούν εδώ αφού σκοπεύει να έχει επαφή με τους φορείς της πόλης κυρίως μετά τον Μάιο του 2019.\nΣτην συνάντηση παρευρέθηκαν από τον Σύλλογο Πελοποννησίων Γαλατσίου, ο Πρόεδρος του συλλόγου Δημήτρης Κατσούλας, ο Αντιπρόεδρος Ηλίας Ηλιόπουλος, ο ταμίας Γιώργος Μάλλιος, ο Υπεύθυνος Τύπου και Δημοσίων σχέσεων Μάριος Αναγνωστόπουλος, τα μέλη του ΔΣ Νίκος Κανάκης και Γιώργος Γαιτανάρης, το μέλος της εξελεγκτικής επιτροπής Βασίλης Αγγελόπουλος και το αναπληρωματικό μέλος Νίκος Κάτσαρης.\nΑπό τον συνδυασμό «Γαλάτσι. Ζούμε Εδώ», ο υποψήφιος δήμαρχος Κώστας Ζώμπος και οι υποψήφιοι δημοτικοί σύμβουλοι Γιάννης Νάτου και Έλενα Γλέζου.\nTags: εκλογές, Κώστας Ζώμπος


Σήμερα στην Μπρατισλάβα το ετήσιο Κογκρέσο της UEFA | Goal News Cy\nΚυπριακό Πρωτάθλημα ΠοδοσφαίρουΑΛΛΕΣ ΕΙΔΗΣΕΙΣΣήμερα στην Μπρατισλάβα το ετήσιο Κογκρέσο της UEFA\nΣήμερα στην Μπρατισλάβα το ετήσιο Κογκρέσο της UEFA\nΗ Πρωτεύουσα της Σλοβακίας Μπρατισλάβα φιλοξενεί σήμερα τις εργασίες του 42ου τακτικού Κογκρέσου της Ευρωπαϊκής Ομοσπονδίας Ποδοσφαίρου UEFA. Την ΚΟΠ εκπροσωπούν στο Κογκρέσο ο Αναπληρωτής Πρόεδρος ΚΟΠ Γιώργος Κούμας και ο Γενικός Γραμματέας Φοίβος Βάκης. Το Κογκρέσο άρχισε χθες βράδυ με το επίσημο δείπνο της UEFA προς τιμή των συμμετεχόντων στο Κογκρέσο.


4YourFamily, Οικογένεια, Παιδί, Μητρότητα, Διατροφή, Ειδικές Ικανότητες - Ωκυτοκίνη, η θεραπευτική ορμόνη της αγάπης\nΔευτέρα, 12 Μάιος 2014 16:24\nΗ ωκυτοκίνη παράγεται στον εγκέφαλο ως απάντηση στην επαφή του παιδιού με τη θηλή της μητέρας και γενικότερα με την περιοχή του στήθους. Οι δράσεις της είναι οι εξής:\nΌταν το μωρό ακουμπήσει τα χειλάκια του στο στήθος, νευρικές απολήξεις του δέρματος της περιοχής δίνουν σήμα που φτάνει σε μια σημαντική περιοχή του εγκεφάλου που λέγεται υποθάλαμος. Ο υποθάλαμος δίνει εντολή στο γειτονικό αδένα, την υπόφυση, να ελευθερώσει στην κυκλοφορία του αίματος μεγάλα ποσά από την ορμόνη ωκυτοκίνη. Η ωκυτοκίνη φτάνει στο μαζικό αδένα του στήθους που παράγει το γάλα και συσπά μυικά κύτταρα, με αποτέλεσμα το γάλα που υπάρχει μέσα στο σύστημα των γαλακτοφόρων πόρων να εκθλίβεται προς τα έξω, δηλαδή προς το στόμα του μωρού. Μόλις το μωρό πιάσει το στήθος, κάνει γρήγορες θηλαστικές κινήσεις ενεργοποιώντας το αντανακλαστικό έκθλιψης του γάλακτος, όπως περιγράφηκε παραπάνω. Έπειτα από ένα με δύο λεπτά κατά μέσο όρο γρήγορου «πιπιλίσματος» του μωρού στο στήθος ωθείται το πρώτο κύμα γάλακτος από τον αδένα προς το στόμα του παιδιού. Όσο περισσότερες ενεργοποιήσεις του αντανακλαστικού γίνουν κατά τη διάρκεια του ίδιου γεύματος, τόσο περισσότερο γάλα συνολικά θα μεταφερθεί στο παιδί. Επομένως το αντανακλαστικό της έκθλιψης έχει μεγάλη σημασία για το θηλασμό, ειδικά για τον πρώτο καιρό, όταν όλα είναι καινούργια στον οργανισμό της μητέρας.\nΗ ωκυτοκίνη βγαίνει στην κυκλοφορία όχι μόνο εάν ερεθιστεί η θηλή της μητέρας, αλλά και με εγκεφαλικό τρόπο. Η σκέψη του μωρού , η χαλάρωση, η εικόνα του, το κλάμα του μπορούν να δώσουν το έναυσμα ώστε η μητέρα να «κατεβάσει» γάλα. Επιπλέον η διέγερση της θηλής του στήθους και η ενεργοποίηση του αντανακλαστικού έκθλιψης γάλακτος μπορεί να γίνει και με τεχνητούς τρόπους: με ζεστό ντουζ, με μασάζ ή συμπίεση του στήθους, με μασάζ στην πλάτη της μητέρας παράλληλα με την σπονδυλική στήλη από πάνω προς τα κάτω.\nΗ έκλυση ωκυτοκίνης καταστέλλεται από το άγχος, από αισθήματα ντροπής ή φόβου, από την κατάθλιψη και τον πόνο. Να γιατί είναι πολύ σημαντικό να υποστηρίξουμε τη λεχώνα ψυχικά, να αποτρέψουμε πληγωμένες θηλές. Να γιατί πολλές μητέρες, από άγχος και φόβο δεν καταφέρνουν να βγάλουν καθόλου γάλα τις πρώτες φορές με το θήλαστρο. Να γιατί κάποιες γυναίκες με έντονα αισθήματα ντροπής δεν καταφέρνουν να θηλάσουν το μικρό τους σε δημόσιο χώρο. Σε όλες αυτές τις περιπτώσεις το γάλα υπάρχει στο στήθος, ο αδένας μπορεί να το παράγει χωρίς πρόβλημα, αλλά δε μπορεί να φτάσει από το στήθος στο παιδί εφόσον μπλοκάρεται το αντανακλαστικό της έκθλιψης. Το στρες δεν «κόβει» το γάλα, μπορεί όμως να καταστείλει τη μεταφορά του προς το παιδί. Ο θηλασμός είναι σε σημαντικό βαθμό μια ψυχολογική διαδικασία για τη μητέρα η οποία, εάν νιώσει πως δε μπορεί να παράγει αρκετό γάλα για το παιδί της, αγχώνεται, δε μπορεί να μεταφέρει το γάλα της στο παιδί της και πέφτει στη δίνη ενός φαύλου κύκλου. Για αυτό οι περισσότερες γυναίκες που νομίζουν ότι «δεν έχουν γάλα» κάνουν λάθος: επειδή δεν πιστεύουν στον εαυτό τους και στις δυνάμεις τους μπλοκάρουν την έκθλιψη γάλακτος, παρό,τι έχουν πλήρη δυνατότητα να παράγουν όσο γάλα χρειάζεται το παιδί. Τελικά δίνουν ξένο γάλα, το μητρικό γάλα παραμένει και λιμνάζει στο στήθος, με αποτέλεσμα η παραγωγή πραγματικά να μειωθεί μετά από μερικές ημέρες.\nΜειώνει το άγχος στη μητέρα, μειώνει την αρτηριακή της πίεση και τα επίπεδα κορτιζόλης (ορμόνη του στρές) στο αίμα της. Φέρνει τη μητέρα σε μια κατάσταση ηρεμίας και κοινωνικής δεκτικότητας. Η ωκυτοκίνη επιδρά θαυμαστά στην ικανότητά μας να συνδεόμαστε με τους άλλους, να τους νιώθουμε και να τους αποδεχόμαστε. Η φύση προέβλεψε η «κοινωνική» αυτή ορμόνη να αυξάνεται αμέσως μετά τη γέννηση, βοηθούμενη από το θηλασμό του παιδιού, ώστε η μητέρα να «ενωθεί» με το παιδί της. Γεμίζει τη μητέρα με θετικά συναισθήματα, με ευφορία. Αυξάνει την αντοχή της μαμάς στον πόνο. Αυξάνει τα αισθήματα αγάπης, τις μητρικές συμπεριφορές και το δέσιμό της με το παιδί.\nΩκυτοκίνη έχει βρεθεί ότι παράγεται και στο ίδιο το σώμα του βρέφους κατά τη διάρκεια του θηλασμού, με παρόμοιες ευεργετικές επιδράσεις. Το μωρό χαλαρώνει, «διαχέεται» μετά το θηλασμό. Επιπρόσθετα η ορμόνη ανευρίσκεται και μέσα στο ίδιο το μητρικό γάλα, ενισχύοντας τα αισθήματα ηρεμίας και παρηγοριάς στο μωρό. Μελέτες δείχνουν ότι μωρά που θηλάζουν αποκλειστικά για έξι μήνες και συνεχίζουν έπειτα να θηλάζουν παράλληλα με λήψη συμπληρωματικών τροφών τείνουν να έχουν καλύτερους, πιο ισχυρούς δεσμούς σύνδεσης, επαφής με την μητέρα και γενικότερα τους γονείς τους. Τα ευρήματα αυτά αποδίδονται σε μεγάλο βαθμό στην ευεργετική επίδραση της ωκυτοκίνης.\nΗ θαυμαστή αυτή ορμόνη δεν περιορίζει τις δράσεις της στη γαλουχία. Οι ερευνητές έχουν εστιάσει στην επίδρασή της στον ψυχισμό παιδιών και ενηλίκων και την έχουν ήδη αποκαλέσει «ορμόνη της αγάπης». Βρίσκεται κυρίαρχη σε όλες τις συμπεριφορές αγάπης των ανθρώπων, ακόμα και τις μη σχετιζόμενες με τη γαλουχία: στον έρωτα, στην αδερφική αγάπη, στην συμμετοχή σε ομάδα ανθρώπων με παρόμοιες με εμάς ιδέες.\nTον βρίσκετε και στο http://pediatros-thes.gr . Κλικάροντας στο σύνδεσμο, μπορείτε να διαβάζετε ολόκληρο το άρθρο.\nΠερισσότερα σε αυτή την κατηγορία: « "Θηλασμός για 6 μήνες, μπορεί να καθυστερήσει την εμφάνιση καρκίνου για μια δεκαετία"\t10 φράσεις που κάθε υποστηρικτής του θηλασμού ΔΕΝ πρέπει να λέει! »


Κωδ. Προϊόντος: 15145-24 - Brand: Yanni Extensions\nΗλεκτρική πρέσα μαλλιών με κεραμική πλάκα MCH με επίστρωση Nano Diamond ,πλάτος πλάκας 24cm •Με ψηφιακή οθόνη LCD για ένδειξη θερμοκρασίας •Ρυθμιζόμενη θερμοκρασία 80-230°C •Αυτόματη απενεργοποίηση •...\nΚωδ. Προϊόντος: 15146 - Brand: Yanni Extensions\nΠρέσα μαλλιών με κεραμική πλάκα τουρμαλίνης PTC με πλάτος 24 cm. •Κεραμική επίστρωση PTC για γρήγορο ζέσταμα κι άυξηση θερμοκρασίας •Πλάκα τουρμαλίνης •Ρυθμιζόμενη θερμοκρασία 100-230°C •Αυτόματη ...


Εταιρική ταυτότητα - Στρατηγική branding. Δίνοντας φωνή στην επιχείρησή σας - RESISTANCE\nΕταιρική ταυτότητα – Στρατηγική branding. Δίνοντας φωνή στην επιχείρησή σας\nJuly 4, 2016 admin Διάφορα\nΗ εταιρική ταυτότητα είναι ένας συνδυασμός σκοπού, διαφήμισης, marketing, φωνής και προϊόντος. Οι σύμβουλοι επικοινωνίας κάθε εταιρείας στοχεύοντας στο να ενισχύσουν την ανταγωνιστικότητά της και να την εδραιώσουν στην καταναλωτική αγορά, εφαρμόζουν τακτικές και βήματα branding χτίζοντας την «ταυτότητα» της. Ή, για να το πούμε διαφορετικά το «εμπορικό της σήμα».\nΤο branding είναι κομμάτι και βάση κάθε μορφής marketing. Είναι η έκφραση της αξίας ενός προϊόντος, μιας υπηρεσίας ή/και ενός οργανισμού και η επικοινωνία μέσω πολλών διαύλων των διαφοροποιητικών χαρακτηριστικών που διαμορφώνουν τη μάρκα. Το σωστό και κατ’ επέκταση επιτυχημένο branding είναι αυτό που θα φωνάξει στον καταναλωτή «έχω αυτό το ξεχωριστό χαρακτηριστικό συγκριτικά με τα ανταγωνιστικά, αυτός είναι ο λόγος που υπάρχω, επίλεξε εμένα, είμαι διαφορετικό». Το branding είναι η στρατηγική, το marketing είναι η τακτική που θα ακολουθηθεί. Είναι αυτό που υποσυνείδητα κάθε ενδιαφερόμενος έχει στο μυαλό του όταν επιλέγει/ αγοράζει ένα προϊόν ή προτίθεται να το επιλέξει.\nΟι πιστοί πελάτες, όπως επισημαίνουν οι σύμβουλοι επικοινωνίας, κερδίζονται με το branding και όχι με το marketing. Το marketing δίνει την ευκαιρία στους καταναλωτές να γνωρίσουν ένα προϊόν. Το branding τούς κάνει φίλους, πιστούς των προϊόντων. Χαρακτηριστικό παράδειγμα αποτελεί ο παγκόσμιος κολοσσός Apple. Η εταιρεία, μετά την αλλαγή στο branding της το 1997 και τη λογική που εκφράστηκε μέσα από το μότο «Think different», δηλαδή «Σκέψου διαφορετικά», βρήκε τεράστια απήχηση και δημοφιλία. Πλέον, τα προϊόντα της αποτελούν κυριολεκτικά λατρεία, οι καταναλωτές είναι φανατικοί και διατείνονται ότι δεν θα άγγιζαν προϊόν ανταγωνιστή σε καμία περίπτωση. Το brand αποτυπώθηκε στο μυαλό του αγοραστικού κοινού ως διαφορετικό και η μοναδικότητα του αυτή «περνά» και στον κάτοχο ενός αντίστοιχου προϊόντος. Αισθάνονται μοναδικοί μέσα από τα μοναδικά προϊόντα. Αυτό είναι η μεγαλύτερη νίκη στον τομέα αυτό.\nΓιατί, λοιπόν, μια εταιρεία χρειάζεται branding; Το brand είναι πολλά παραπάνω από το λογότυπο, το χρώμα προώθησης, τη συσκευασία και το παρουσιαστικό που επιλέγονται. Το branding είναι μια πραγματικότητα που συμβαίνει από μέσα προς τα έξω. Είναι τα θεμέλια, μια αποστολή που καλείται να εκπληρώσει η συγκεκριμένη φίρμα, που συνδέεται και καθορίζεται από συγκεκριμένες αξίες. Είναι ένας συνδυασμός χαρακτηριστικών και ιδιοτήτων, που επηρεάζουν τη σκέψη και δρουν στο υποσυνείδητο του κοινού-δεκτών. Η επιρροή αυτή βασίζεται σε ρίζες στην ψυχοκοινωνιολογία, καθορίζεται από υλικά και άυλα στοιχεία και είναι ένα σύνολο πιστεύω και πεποιθήσεων. Είναι ένα πλαίσιο.\nΜια νέα εταιρεία είναι δυνατόν να γίνει brand και ένα επιτυχημένο εμπορικό σήμα ακολουθώντας συγκεκριμένα βήματα. Πρώτο και ουσιαστικό βήμα είναι ο καθορισμός της αποστολής της. Οι στόχοι και η περιγραφή τους σε επιγραμματικό επίπεδο είναι απαραίτητα έως και βασικά. Δεύτερο βήμα είναι η περιγραφή του οράματος και η οριοθέτηση του. Πού θα φτάσει η εταιρεία και ποιο επίπεδο θέλει να αγγίξει -είναι πολύ βασικό να υπάρχει αυτογνωσία. Επόμενο στοιχείο είναι η σωστή έρευνα αγοράς. Ποιοι είναι οι ανταγωνιστές, ποια ταυτότητα έχουν, ποια ιδιαίτερα χαρακτηριστικά έχουν τα προϊόντα τους, ποιες εναλλακτικές επιλογές υπάρχουν -αλλά όχι άμεσοι ανταγωνιστές (πχ στην περίπτωση χυμών σε ατομική συσκευασία, ως εναλλακτικός ανταγωνιστής μπορεί να θεωρηθεί και το σοκολατούχο γάλα σε ατομική συσκευασία). Τελευταίο και σημαντικό βήμα είναι η «ανάγνωση» των καταναλωτών, στους οποίους στοχεύει η εταιρεία. Τί το διαφορετικό ψάχνουν, τί μπορεί να επιθυμούν ως επιπλέον γνώρισμα και μια γενικότερη χαρτογράφηση του τί ψάχνει και ποιος το ψάχνει.\nΟι λεπτομέρειες κρίνουν τη διαφορά και κυρίως την επιτυχία. Και οι λεπτομέρειες είναι ακριβώς αυτή η εταιρική ταυτότητα.


Η εξαίρεση που δόθηκε από το περασμένο φθινόπωρο σε δύο μουσουλμάνους μαθητές λυκείου κοντά στη Βασιλεία (Ελβετία) από την “υποχρέωση”\nνα χαιρετούν διά χειραψίας τους καθηγητές τους, θα καταργηθεί, σύμφωνα με μία απόφαση που ανακοίνωσαν οι αρχές του καντονιού της Βασιλείας.\nΟι αρχές εκτιμούν πως μία “καθηγήτρια μπορεί να απαιτήσει” από τον μαθητή να κάνει χειραψία μαζί της, μια χειρονομία που κάνουν οι μαθητές στην Ελβετία σε ένδειξη σεβασμού, και πως οι μουσουλμάνοι μαθητές αρνούνται να το κάνουν “λόγω φύλου ή θρησκευτικών λόγων”.\nΤο σχολείο όπου φοιτούν οι μαθητές αυτοί αντέδρασε αμέσως γνωστοποιώντας την “ανακούφισή του” για το γεγονός ότι έλαβε απάντηση στα ερωτήματά του.\nΠροσέθεσε ότι θα καταργήσει την προσωρινή εξαίρεση και πως η οικογένεια των δύο νεαρών αγοριών έχει ενημερωθεί.\n“Το δημόσιο συμφέρον όσον αφορά την ισότητα ανδρών και γυναικών καθώς και η ενσωμάτωση ξένων προσώπων επιβάλλουν σε μεγάλο βαθμό την ελευθερία της πίστης των μαθητών”, αναφέρει ανακοίνωση της Διεύθυνσης Δημόσιας Εκπαίδευσης του καντονιού.\nΑν οι μαθητές εξακολουθήσουν να αρνούνται να χαιρετούν διά χειραψίας τις καθηγήτριές τους, οι γονείς μπορεί να λάβουν ειδοποίηση ακόμη και να τους επιβληθεί πρόστιμο το οποίο μπορεί να φθάσει τα 5.000 ελβετικά φράγκα (4.521 ευρώ).\nΗ υπόθεση, που προκάλεσε μεγάλο θόρυβο στην Ελβετία, ξεκίνησε μετά την αποκάλυψη στις αρχές Απριλίου από τα μέσα ενημέρωσης της γερμανόφωνης Ελβετίας της εξαίρεσης που δόθηκε στους δύο σύρους μαθητές, ηλικίας 14 και 15 ετών, οι οποίοι αρνούνται να συμμορφωθούν με μια συνήθεια που συνίσταται στη χειραψία με τους καθηγητές τους κατά την έναρξη και το τέλος του μαθήματος.\n“Στη βάση των αποτελεσμάτων της νομικής ανάλυσης, το σχολείο δευτεροβάθμιας εκπαίδευσης της Τερβίλ θα ακυρώσει την ενδιάμεση διευθέτησή και θα θέσει σε ισχύ τη χειραψία για αυτούς τους μαθητές. Σε περίπτωση μη σεβασμού αυτού του κανόνα, θα εφαρμοστούν οι κυρώσεις που προβλέπονται από τον νόμο”, αναφέρει ακόμη η διοίκηση του καντονιού, που αρνήθηκε να δώσει οποιαδήποτε πληροφορία για τις διαδικασίες που βρίσκονται σε εξέλιξη, σύμφωνα με το Αθηναϊκό Πρακτορείο.\nΑμέσως το Γραφείο Μετανάστευσης, το αρμόδιο όργανο “πραγματοποίησε συνεντεύξεις με τα μέλη της οικογένειας”, ανέφερε η διοίκηση του καντονιού, και ένα πρόσωπο, η ταυτότητα του οποίου δεν αποκαλύφθηκε, έλαβε μια προειδοποίηση για “αξιοποίηση της βίας”.\nNews Tag: ΚΑΘΗΓΗΤΕΣΜΑΘΗΜΑΤΑΝΟΜΙΚΗΣΧΟΛΕΙΑ


Η μαυρίλα θεριεύει και απειλεί | Η Εφημερίδα των Συντακτών\n«Μπούρκες; Εμείς προτιμούμε τα μπικίνι»: άλλη μία από τις τυπικές ξενοφοβικές αφίσες του AfD | AP Photo / Michael Sohn\n23.09.2017, 19:53 | Ετικέτες: Ευρώπη, Γερμανία, εκλογές, Χριστιανοδημοκράτες, Σοσιαλδημοκράτες, Άνγκελα Μέρκελ, Μάρτιν Σουλτς, ακροδεξιά\nΟύτε οι μεγάλες αντιφάσεις της προσωπικής ζωής των ηγετικών στελεχών του AfD, με τα απόλυτα μηνύματα μισαλλοδοξίας που εκπέμπουν πολιτικά, δεν φαίνεται να ανακόπτουν την ανοδική πορεία του εθνικιστικού-λαϊκιστικού κόμματος και την είσοδό του στην ομοσπονδιακή Βουλή.\nΤα ποσοστά και των τελευταίων δημοσκοπήσεων δείχνουν ότι στις 24 Σεπτεμβρίου, για πρώτη φορά μετά τον Β’ Παγκόσμιο Πόλεμο, η Ακροδεξιά θα έχει κοινοβουλευτική εκπροσώπηση στη Γερμανία. Η αρνητική έκπληξη μπορεί να γίνει πολύ χειρότερη, εάν αναδειχθεί τρίτη πολιτική δύναμη.\nΤο κεντρικό σύνθημα της εκλογικής καμπάνιας του AfD, «Πάρε την πατρίδα σου πίσω», δεν αφήνει περιθώρια παρερμηνειών στους ψηφοφόρους.\nΑπό την ίδρυσή του, στις αρχές του 2013, το AfD είχε στόχο να εκφράσει πολιτικά τις πιο φοβικές αντιλήψεις στη γερμανική κοινωνία, με θέσεις κατά της Ε.Ε., της μετανάστευσης και της παγκοσμιοποίησης.\nΗ πρώτη ηγετική ομάδα (ευρωσκεπτικιστών) υπό τον οικονομολόγο Μπερντ Λούκε αποχώρησε ηττημένη από την πιο φανατική ομάδα, παρά το γεγονός ότι στην πρώτη εκλογική κάθοδο λίγους μήνες μετά την ίδρυση του κόμματος, πήρε 2.056.985 ψήφους, ποσοστό 4,7% και λίγο έλειψε να περάσει το κατώφλι της ομοσπονδιακής Βουλής.\nΗ Φράουκε Πέτρι εκλέχθηκε το 2015 στην προεδρία με την υποστήριξη του συντρόφου της, Μάρκους Πρέτσελ, στρίβοντας το τιμόνι πιο δεξιά με συνθήματα για την εθνική καθαρότητα, την οικογένεια και την επιστροφή στις παραδοσιακές αξίες.\nΣε αντίθεση με την πρώτη ηγετική ομάδα των δυσαρεστημένων συντηρητικών οικονομολόγων, που επέκρινε την οικονομική πολιτική της Ε.Ε., η Πέτρι στόχευσε κατευθείαν στην κοινωνική δυσαρέσκεια, εισάγοντας στην πολιτική καθημερινότητα εθνικιστικά, ρατσιστικά και φοβικά συνθήματα.\nΠροσπάθησε να δώσει νέα υπόσταση στην ευρωπαϊκή Ακροδεξιά, προσκαλώντας τον περασμένο Ιανουάριο σε συνάντηση τη Μ. Λεπέν από τη Γαλλία, τον Γ. Βίλντερς από την Ολλανδία, τον Μ. Σαλβίνι από την Ιταλία και τον Χ. Βιλίμσκι από την Αυστρία.\nΤην περίοδο εκείνη το AfD κατέγραφε στις δημοσκοπήσεις ποσοστό κοντά στο 15%.\nΗ προσωπική της ζωή, το διαζύγιο από τον πρώτο της σύζυγο που είναι πάστορας και πατέρας των τεσσάρων παιδιών της και η σχέση της με τον επικεφαλής του AfD στη Βόρεια Ρηνανία-Βεστφαλία και ευρωβουλευτή, Μ. Πρέτσελ, την έφεραν πολλές φορές σε δύσκολη θέση, και στα ΜΜΕ, αλλά κυρίως μέσα στο κόμμα της.\nΗ αποχώρησή της έγινε τον Απρίλιο, μετά την άσκηση ποινικής δίωξης εναντίον της και εναντίον του συντρόφου της, για ψευδείς καταγγελίες εναντίον αριστερών οργανώσεων.\nΤη 40χρονη Πέτρι και τον Πρέτσελ διαδέχθηκαν η 38χρονη οικονομολόγος Αλίς Βάιντελ και ο 76χρονος Αλεξάντερ Γκάουλαντ, που είναι από τα ιδρυτικά στελέχη.\nΠριν από την ίδρυση του AfD, ήταν επί τέσσερις δεκαετίες στέλεχος του CDU και είχε περάσει από ανώτερες κρατικές θέσεις.\nEπιθέσεις σε ποδοσφαιριστές\nΗ Μέρκελ, την οποία έχουν άχτι οι ακροδεξιοί του AfD καθώς την κατηγορούν γιατί... φέρεται στους πρόσφυγες σαν να είναι άνθρωποι και όχι σκουπίδια, απεικονίζεται σε πλακάτ του κόμματος με μαντίλα με τη λεζάντα «Πολυπολιτισμική μητέρα» | AP Photo / Jens Meyer\nΟ Γκάουλαντ είχε με το μέρος του την πιο ακραία πτέρυγα του κόμματος. Αλλωστε και αυτός έγινε γνωστός με τις ρατσιστικές επιθέσεις κατά των ποδοσφαιριστών της εθνικής ομάδας με αφρικανική καταγωγή, του Ζ. Μπόατενγκ αρχικά και όλων των άλλων μετά, τα αντισημιτικά μηνύματα, τις αναδρομές στο ναζιστικό παρελθόν της Γερμανίας και τις καθημερινές επιθέσεις σε Ρομά, πρόσφυγες και μετανάστες. Βεβαίως δεν είναι ο μόνος πρώην Χριστιανοδημοκράτης.\nΚαι ο Α. Γκλάζερ, αλλά και η Φρ. Πέτρι ήταν επί χρόνια στο CDU, η Μπ. Στορχ και ο Γ. Μόιτεν στο FDP (οι Φιλελεύθεροι απέτυχαν το 2013 να μπουν στη Βουλή), ενώ από τις λίστες ονομάτων που είχαν διαρρεύσει, προέκυψε ότι πολλά στελέχη του AfD προέρχονται από το αντιμουσουλμανικό-αντιμεταναστευτικό κίνημα Pegida και ορισμένα είχαν περάσει από τα άλλα εθνικιστικά κόμματα που συγχωνεύτηκαν στην πορεία στο NPD.\nΤο AfD έχει σήμερα 28.000 οργανωμένα μέλη, 367.000 φίλους και εκπροσωπείται σε 11 τοπικά Κοινοβούλια. Τα υψηλότερα ποσοστά του καταγράφονται στις εκλογικές περιφέρειες της πρώην Ανατολικής Γερμανίας.\nΗ Βάιντελ δεν είχε προηγούμενη πολιτική διαδρομή σε κόμματα. Εργάστηκε επί χρόνια ως τραπεζικό στέλεχος στην Κίνα και ζει στην Ελβετία και τη Γερμανία με τα δύο παιδιά της και τη σύντροφό της, που κατάγεται από τη Σρι Λάνκα.\nΤο κόμμα της πάντως ήταν σφόδρα επικριτικό στη νομοθέτηση του γάμου για όλους, που ψηφίστηκε από την ομοσπονδιακή Βουλή τον περασμένο Ιούνιο.\nΠρόσφατα αποκαλύφθηκε (από την Die Zeit) ότι είχε προσλάβει μία πρόσφυγα από τη Συρία για οικιακή βοηθό, χωρίς ασφαλιστική κάλυψη.\nΤο αύριο της Ευρώπης «ξεκλειδώνει» με γερμανικό κλειδί


Ευρυτανικός Παλμός. Εβδομαδιαία εφημερίδα Ευρυτανίας. Καρπενήσι. Ειδήσεις Ρεπορτάζ.: Γλέντι, χορός και πλούσια τραπεζώματα στην Κόνισκα Αιτ/νιας\nΓλέντι, χορός και πλούσια τραπεζώματα στην Κόνισκα Αιτ/νιας\nΕίναι να χαίρεται κανείς και να καμαρώνει την πρωτοβουλία – προσφορά μερικών ανθρώπων σε κάποια χωριά που γίνονται παράδειγμα προς μίμηση, όπως ο Γιώργος Καρβούνης, στην Κόνισκα. Ο Γ.Κ. διατηρεί παντοπωλείο στην όμορφη μεγάλη Πλατεία της Κόνισκας και πάντοτε το καλοκαιρινά βράδια, είναι γεμάτη – η Πλατεία – απ’ τους κατοίκους του χωριού, αλλά και τους επισκέπτες.\nΗ εξυπηρέτηση των πελατών γίνεται απ’ τον ίδιο τον Γ.Κ., την πραγματικά άξια σύζυγό του Μαρία, τα τρία του παλικάρια, τον Αλέξανδρο, τον Σωτήρη και τον Κων/νο, καθώς και την όμορφη κόρη τους την Άννα. Βέβαια, εδώ πρέπει να τονίσουμε, ότι ο Γ.Κ. διετέλεσε και πρόεδρος του χωριού του, Δημοτικός Σύμβουλος και τώρα υπάλληλος του Δήμου Θέρμου. Είναι ένας πανάξιος επαγγελματίας για όλες τις τεχνικές και γεωργικές εργασίες. Για υδραυλικές και γεωργικές εργασίες, αυτόν φωνάζουν που πρόθυμα ανταποκρίνεται και μάλιστα «εν πολλοίς» χωρίς ανταμοιβή.\nΑς έρθουμε, όμως, στο γλέντι. Στις 30 Αυγούστου, γιορτή του Αγίου Αλεξάνδρου, γιορτάζει ο γιος του Αλέξανδρος. Αυτή την ημέρα, το βράδυ γίνεται στην Πλατεία, ένα πραγματικά «τρικούβερτο γλέντι», απ’ όλους τους χωριανούς – που θέλουν να παραβρεθούν στο γλέντι, αλλά και όλους τους επισκέπτες, χωρίς διάκριση και χωρίς πληρωμή! Φαγητά και ποτά στα τραπέζια, κάθε είδους σε αφθονία. Και στη συνέχεια τραγούδια και χορός. Τα τσάμικα και τα συρτά έρχονται, το ένα ύστερα από τ’ άλλο. Και όλοι μικροί – μεγάλοι, ποιος να μπει πρώτος στο χορό!\nΚαμάρωσα, όμως, και χειροκρότησα τον παππού Αλέξανδρο, 92 χρονών με τη λεβέντικη κορμοστασιά του και μια γιαγιά Αλεξάνδρα 97 χρονών (!) που δεν έλεγε να φύγει από το χορό.\nΤο γλέντι κράτησε μέχρι τις πρώτες πρωινές ώρες, που άρχισαν κουρασμένοι πια, να φεύγουν. Ο Γ. Καρβούνης με τη σύζυγό του Μαρία, ως φιλόξενοι, πήγαιναν από τραπέζι σε τραπέζι τσουγκρίζοντας τα ποτήρια και την τύχη: «Και του χρόνου πάλι εδώ, περισσότεροι» Στο τέλος, ευχαρίστησα τον Γ.Κ. και τη σύζυγό του και ρώτησα γιατί αυτό το γλέντι και το έξοδο κάθε χρόνο;\n-Τέτοια μέρα γιορτάζει ο γιος μας Αλέξανδρος, είπε ο Γ.Κ. και βρίσκουμε την ευκαιρία ν’ ανταμωθούμε όλοι οι χωριανοί με τους επισκέπτες, να χαρούμε με αγάπη και καλή συνεργασία, να κάνουμε τη ζωή μας καλύτερη. Έμεινα σιωπηλός. Τι να πω περισσότερα απ’ αυτά, παρά ένα θερμό «εύγε» σ’ όλη την οικογένεια και μακάρι αυτό να γινόταν σε κάθε χωριό της πατρίδας μας.


Αποσπάσματα από το βιβλίο «Ιστορία της (μη) κανονικότητας».\nΚάθε μέρα το VICE Greece παρουσιάζει αποσπάσματα βιβλίων που σχετίζονται με το γυναικείο ζήτημα. Τα παρακάτω αποσπάσματα είναι από την «Ιστορία της (μη) κανονικότητας. Η σφίγγα πρέπει ν’ αυτοκτονήσει. Ο Οιδίποδας επικρατεί. Εισαγωγή στην ιστορία του εκθηλυσμού, της υστερίας, του αυνανισμού, της ομοφυλοφιλίας και της πορνείας στον Μεσοπόλεμο», της Δήμητρας Τζανάκη, που κυκλοφορεί από τις εκδόσεις Ασίνη.\nΗ ανακάλυψη της τρέλας και της ηθικής θεραπείας\n[...] Συνοπτικά, καθ’ όλον τον 16ο και 17ο αιώνα οι γυναίκες ευρύτερα έχασαν έδαφος σε κάθε τομέα της κοινωνικής ζωής και ένα από τα σπουδαιότερα δικαιώματα που έχασαν ήταν να μπορούν να επιδίδονται ελεύθερα σε οικονομικές δραστηριότητες ως «μόνες γυναίκες» (femmes soles).\nΣτη Γαλλία, τους αφαιρέθηκε το δικαίωμα να συνάπτουν συμβόλαια ή να εκπροσωπούν εαυτές στο δικαστήριο, καθώς ανακηρύχτηκαν νομίμως διανοητικά καθυστερημένες. Στη Γερμανία, όταν μια γυναίκα της μεσαίας τάξης χήρευε, συνηθιζόταν η ανάθεση των υποθέσεών της σε κάποιον κηδεμόνα. Στη Γερμανία επίσης απαγορεύτηκε στις γυναίκες να ζουν μόνες ή να συγκατοικούν με άλλες γυναίκες και στην περίπτωση που ήταν φτωχές, δεν είχαν το δικαίωμα να μείνουν ούτε με την οικογένειά τους, επειδή δεν θα υπήρχε επαρκής έλεγχος. Οι οικογένειες άρχισαν να δομούνται γύρω από αυτή την αγορά. Και η εξουσία στράφηκε στα άσυλα για να εγκαθιδρύσει έναν επιπλέον λόγο ελέγχου, ο οποίος θα διαπερνούσε την ανθρώπινη ζωή μέχρι την πιο μικρή λεπτομέρεια […] Η «ηθική θεραπεία» συνίστατο στο γεγονός ότι οι ασθενείς διατηρούσαν ένα μέρος της λογικής ζωντανό, που μόνο ο ειδικός, εν προκειμένω ο γιατρός, μπορούσε να παρέμβει και να το κινητοποιήσει προς την κατεύθυνση της ίασης […] Επομένως, η ηθική θεραπεία θεωρούνταν ότι επέτρεπε μια παρέμβαση από τον «υγιή σώφρονα», τον γιατρό, στον ασθενή, ώστε να εγκαθιδρυθεί ο έλεγχος […] Η φρενοβλάβεια έτεινε επομένως, σιγά-σιγά, να προβάλλεται ως η πιο αθέατη πλευρά όχι του παραλογισμού αλλά της ηθικής του υποκειμένου, ή για να είμαστε πιο ακριβείς, της ανηθικότητάς του.\n[...] Καταλαβαίνουμε λοιπόν μέσα από τέτοιες πρακτικές ότι το ερώτημα της ζωής, εδώ και τουλάχιστον τρεις αιώνες, δεν στηρίζεται σε μια παραδοχή που βασίζεται στην πεποίθηση ότι η εξουσία ενεργεί προς όφελος του συνόλου, αλλά βρισκόμαστε στην περιοχή, στην οποία η ιατρική συναντιέται με τη δικαιοσύνη και αποκτά έναν διττό χαρακτήρα, που φέρει αφενός τη βελτίωση της υγείας και αφετέρου ένα τεχνοκρατικό πρόγραμμα κρατισμού και καταστολής, τα οποία στοχεύουν στην ανθρώπινη ζωή. Είναι αυτό που ο Φουκώ είχε ονομάσει στα έργα του βιοεξουσία και βιοπολιτική.\nΗ βιοεξουσία συνίσταται στα μέτρα διαιώνισης της ζωής, δηλαδή αποτελεί ένα σύστημα διαχείρισης του πληθυσμού μέσα από κρατικούς και μη κρατικούς θεσμούς και λόγους, με ένα σύστημα παρεμβάσεων που αφορούν την υγεία, τη μακροζωία, την υγιεινή, τη γεννητικότητα του πληθυσμού, το φύλο, τη σεξουαλικότητα, την ηθική, και που προσβλέπει σε ένα πρόγραμμα κανονικοποίησης της ζωής για τις ανάγκες μιας συγκεκριμένης αγοράς. Η βάση μιας τέτοιας οπτικής στηρίζεται στο αξίωμα της νεωτερικότητας ότι η ίδια η φύση διέπεται από μια σφαιρική και συνεκτική ορθολογικότητα η οποία λειτουργεί ως αντικειμενικός παράγοντας, τέμνοντας τη ζωή σε ικανή και σε μη ικανή. Η αντίληψη αυτή, στην ουσία, καταλαβαίνουμε ότι κατακερματίζει τη ζωή σε ιερή και ανίερη –που δεν αξίζει ούτε να τη ζει κανείς, ούτε να την κλάψει–, τέμνεται σε βιολογικά υποσύνολα, και μετατρέπεται σε κεντρικό αξίωμα του δικαίου, ενώ ο σφετερισμός της «ανίερης» ανθρώπινης ζωής δίπλα στη διαιώνιση της ιερής ζωής μετατρέπεται σε μια κοινωνική αναγκαιότητα για την ασφάλεια του υγιούς συνόλου. Διότι, όπως έχει εξηγήσει ο Φουκώ, ενώ στα φεουδαλικά καθεστώτα ένα από τα χαρακτηριστικά προνόμια της κυρίαρχης εξουσίας ήταν το δικαίωμα στη ζωή και τον θάνατο, στη νεωτερικότητα η διατήρηση της ζωής για τις ανάγκες της ανερχόμενης αστικής τάξης –ο μοντέρνος τρόπος οργάνωσης, οι νέες ανάγκες της αγοράς, η ανάγκη από εργατικά χέρια– και η σύνδεσή της με τις συνολικότερες λειτουργίες της ίδιας της ζωής (γέννηση, αναπαραγωγή, θάνατος) αποτελούσαν αναγκαίους μηχανισμούς, σε μια εξουσία που είχε ανάγκη την ανθρώπινη ζωή και επιθυμούσε τη διαιώνισή της ως ένα εξαιρετικά εύχρηστο εργαλείο διαχωρισμού και κατηγοριοποίησης των σωμάτων για τις ανάγκες μιας κοινωνίας του κέρδους.\nΗ αναδυόμενη κοινωνική ομάδα των βιομηχάνων εκδήλωσε εξαρχής ένα έντονο πολιτικό και ιατρικό ενδιαφέρον για την υγεία του πληθυσμού. Σταδιακά, κατέστη εμφανές ότι η παραγωγή του οικονομικού πλούτου και η επιτυχία της χρηματικής συσσώρευσης ήταν άρρηκτα συνδεδεμένες με την αγοραστική ικανότητα των εργοστασιακών εργατών και των αγροτών, που εξωθούνταν να εγκατασταθούν στα αναπτυσσόμενα αστικά κέντρα. Με τη σειρά της, η αγοραστική ικανότητα του πληθυσμού ήταν συνυφασμένη με τη χαμηλή θνησιμότητα, την εξάλειψη των επιδημιών, τον υγειονομικό έλεγχο και την αναπαραγωγή της εργατικής δύναμης, δηλαδή την υγεία των λαϊκών στρωμάτων. Ως εκ τούτου, σε αυτές τις ανάγκες γεννήθηκε και η μέριμνα για την υγεία των πληθυσμών. Το σώμα ήρθε στο προσκήνιο των πολιτικών κοινωνικής διαχείρισης, επειδή δεν θεωρούνταν μόνο ένας οργανισμός αδρανής, ανίκανος να αντιδράσει στα ερεθίσματα της εργασίας, αλλά επειδή ήταν και φορέας της εργασιακής δύναμης, μέσο παραγωγής, η πρώτη και κύρια εργασιακή μηχανή. Επομένως, είναι φανερό μέσα από αυτή την αναδρομή ότι ένα μέρος του πυρήνα αυτής της μελέτης στηρίζεται σε μια σειρά από εργασίες, οι οποίες αναδεικνύουν τον τρόπο με τον οποίο η εξουσία αντιλαμβανόταν το ανθρώπινο σώμα. Ο Φουκώ έχει αναδείξει καίρια τον τρόπο με τον οποίο ασκήθηκε η εξουσία πρωτίστως πάνω στα σώματα για τις ανάγκες μιας συγκεκριμένης αγοράς. Περαιτέρω έρευνες, ιδιαίτερα μέσα από την προβληματική της Μπάτλερ, που εισήγαγαν και τη διάσταση των έμφυλων διακρίσεων, έφεραν ξανά στο προσκήνιο το αναπάντητο ερώτημα: και αν η ψυχανάλυση δεν ξεκινούσε από τον Οιδίποδα; Αφήνοντας ακόμα το ερώτημα αναπάντητο, αν δεν ήταν ο Οιδίποδας αλλά η Αντιγόνη το κυρίαρχο υποκείμενο που θα όριζε τα όρια του κανονικού και μη κανονικού; Αν οι δεσμοί του αίματος και όχι της πολιτείας ήταν αυτοί που έπρεπε να εισακουστούν. Γιατί ήταν η γεννηθείσα επιστήμη της ψυχανάλυσης που επέλεξε στον καθορισμό της «φυσιολογικότητας» να ξεκινήσει από τον Οιδίποδα, από ένα αρρενωπό σώμα, το οποίο θα έπρεπε να ήταν ικανό να ελέγχει τις ηδονές του σώματος. […] Πάνω σε αυτό ακριβώς το πεδίο η μελέτη αυτή επιθυμεί να παράσχει μια μικρή συμβολή. Επιδιώκει να μελετήσει όχι την Αντιγόνη, αλλά τη Σφίγγα, τη «μη κανονικότητα», αυτήν την ύπαρξη η οποία παραμένει στις παρυφές της πόλης και θέτει τον γρίφο γύρω από την ανθρώπινη ζωή και την οποία δεν προκαλεί άμεσα η ψυχανάλυση.\nΟ εκφυλισμός εγκαθίσταται στα λημέρια της ηθικής παράνοιας\nΤο 1906 ο Βλαβιανός είχε έτσι και αλλιώς αφιερώσει ένα ολόκληρο άρθρο στην « Ψυχολογία των Υστερικών. Από Κοινωνικήν και Εγκληματολογικήν Έποψιν». Η υστερία για τον Βλαβιανό ήταν μια γυναικεία παθογένεια ή πιο σωστά μια «εκθηλυμένη» νευρασθένεια. Δεν μας εκπλήσσει μια τέτοια θεώρηση, καθώς πάνω σε αυτή στηρίχτηκε η ψυχιατρική ολόκληρο τον 19ο αιώνα. Στον Μεσοπόλεμο, απλώς, το πολιτισμικό αφήγημα συνέχισε να ερμηνεύει την υστερία ως αποκλειστικά γυναικεία ασθένεια, αλλά το βάρος στην πραγματικότητα είχε μεταφερθεί στα εκθηλυμένα στοιχεία που όριζαν αυτήν την παθογένεια και που δεν ήταν άλλα από το πάθος, το συναίσθημα, την ευαισθησία, ενώ η μόνη μέθοδος ίασης ήταν η «ανδρικοποίηση» (εξορθολογισμός) της γυναικείας φύσης. Έτσι και αλλιώς από το 1865, ο γιατρός Πέτρος Καλλιβούρσης είχε καταλήξει ότι η υστερία ήταν μια ασθένεια χρόνια στην πλειονότητα των περιπτώσεων, που αφορούσε αποκλειστικά τις γυναίκες με αδυναμία θέλησης […] Κατανοούμε λοιπόν ότι σε αυτό το σημείο η υστερία πρόσφερε την αναγκαία γέφυρα και συνδέθηκε με τον εκφυλισμό μέσω της ημιπαραφροσύνης. Ποια ήταν όμως τα συμπτώματα της νέας νοσολογίας; Το ψέμα, η οκνηρία, η αμέλεια, η αταξία, η σκληρότητα ψυχής, η δολιότητα, η αδιαφορία προς την οικογένεια, η έλλειψη ηθικών και φυλετικών συναισθημάτων. Η υστερία και ο εκφυλισμός, δηλαδή, άρχισαν να επικοινωνούν από τη συμπτωματολογία, ξεπερνούσαν τα όρια των γυναικείων και ανδρικών σωμάτων και καρφιτσώνονταν στην ηθική του υποκειμένου, ξεπερνώντας τα όρια του σκελετού. Για αυτό και ο έφηβος μπορούσε να είναι υστερικός και έκφυλος. Για αυτό και τον ομοφυλόφιλο άνδρα μπορούσε ο Φρόυντ να τον ορίσει ως υστερικό. Όλες αυτές οι υπο-κατηγορίες (πόρνη, γυναίκα εγκληματίας, ομοφυλόφιλος, υστερικός, σαπφική, αναρχικός, έκφυλος κλπ.) επικοινωνούσαν, γιατί τις συνέδεε η έλλειψη ηθικών και φυλετικών συναισθημάτων. Για αυτό και στον εκφυλισμό μπορούμε να βρούμε τον τριβαδισμό και την ανδρική ομοφυλοφιλία· γιατί ήταν απλά τα συμπτώματα του εκφυλισμένου/εκθηλυμένου σώματος […].\nΓια μια ακόμη φορά πρώτες σε αυτήν την κατηγοριοποίηση της ανθρώπινης συμπεριφοράς, όπως και στην πορνεία, στην υστερία και στον τριβαδισμό, βρίσκονταν οι γυναίκες που είχαν υιοθετήσει έναν ανεξάρτητο τρόπο ζωής, ο οποίος είχε συνδεθεί μέσω της επιστήμης με τον φόνο, την κλοπήν, την ερωτική μυθομανία και νυμφομανία:\nΟτέ μεν αποκτούν την μονομανίαν του φόνου και της κλοπής, οτέ δε την ερωτηικήν μονομανίαν και νυμφομανίαν οπότε πλέον εγκαταλείπουν την οικογενειακήν στέγην διά να μεταβούν εκεί που ελευθέρως δύνανται να ικανοποιήσουν τας φλογεράς ερωτικάς επιθυμίας των.\nΓια αυτό και ο Βάφας, επαναλαμβάνοντας τη θεωρία του ψυχιάτρου Όττο Καρλ Φρίντριχ Βέστφαλ, κατέληγε με επιστημονική αδιαλλαξία ότι η συγκεκριμένη ασέλγεια μπορούσε ν’ απαντηθεί σε όλες τις γυναίκες όλων των κοινωνικών τάξεων αλλά το συνηθέστερο ήταν να «ανευρίσκονται τριβάδες μεταξύ των γυναικών του θεάτρου, των ηθοποιών, ή των υπηρετουσών εκ καφενείοις και ζυθοπωλείοις, κυρίως όμως παρά ταις πόρναις».\nΤα άσυλα και το ανήθικο υστερικό έκφυλο σώμα της διαζευγμένης\nΣτο όνομα αυτής της υστερίας είχε ταξινομηθεί και η περίπτωση της Πηνελόπης Δέλτα, όταν στις αρχές του 20ού αιώνα, μετά από τρία χρόνια παράνομης σχέσης με τον Ίωνα Δραγούμη και με την εμμονή της να δηλώνει πως τον αγαπά παράφορα, χαρακτηρίστηκε ως υστερική από την οικογένειά της:\n«Και βλέπω ξαφνικά, για πρώτη φορά, την αδυναμία της γυναίκας στην κοινωνία. Και γίνεται πάλι μια μακρινή εξήγηση, και μου εξηγεί ο άντρας μου πως πρέπει να πάγω στη Βέρνη, να παραδοθώ στα χέρια ενός μεγάλου ψυχιάτρου που θα μου γιατρέψει τα νεύρα […]».\nΌταν ζήτησε διαζύγιο, ο σύζυγός της πρότεινε να οριστεί ο αδερφός της Αντώνης κηδεμόνας της και να την κλείσουν σε ένα σανατόριο, κάτι που η ίδια δεν δέχτηκε, αρνούμενη να δεχτεί τον τίτλο της σχιζοφρενούς, επειδή απλώς ήταν ερωτευμένη: «Μου είπε [ο Στέφανος] πως πρότεινες να πάγω σ’ ένα sanatorium. Λυπούμαι, [Αντώνη] αλλά αυτό δεν θα το κάνω. Είμαι καλά και δεν θέλω να περάσω για ‘"υστερική" ή για "τρελή" […]». Τελικά, η Δέλτα δεν κατάφερε ν’ αποφύγει την επιστημονική συμμόρφωση της κοσμικής της αταξίας και έδωσε τη συναίνεσή της να πάει στη Βέρνη:\n«Αυτή η ιστορία με κάνει να συλλογιέμαι αν είναι σωστό να μένω εδώ. "Sanatorium", για πολλούς, είναι φρενοκομείο. Ίσως μου πεις πως δεν έχει σημασία τι θα πει ο κόσμος κι εμένα δεν με πολυμέλει, αλλ’ επειδή παράκουσα τη λέξη "υστερική" τον τελευταίο καιρό, κάπως με πειράζει και το "τρελή". […] Η λέξη "τρελή" με πειράζει περισσότερο απ’ ό,τι θέλω να τ’ ομολογήσω στον εαυτό μου».\nΗ Δέλτα δεν απευθύνθηκε σε ένα τυχαίο ίδρυμα της εποχής· η ηθική της «αναμόρφωση» έγινε στη Βέρνη κάτω από την επίβλεψη του Πολ Σαρλ Ντιμπουά (Paul Charles Dubois, 1848-1918). Ο ίδιος ο Ντιμπουά ανήκε στην ομάδα ψυχοθεραπετών που ασκούσε ύπνωση ή ψυχανάλυση. Δημιουργώντας διάλογο με τους ασθενείς του και χρησιμοποιώντας τη σωκρατική μέθοδο, προσπαθούσε με συνεχείς ερωτήσεις να τους εκμαιεύσει την απάντηση. Παράλληλα, ο ασθενής παρέμενε αναγκαστικά για έναν μήνα στο ίδρυμα με αυστηρό πρόγραμμα· άφθονη ποσότητα γάλακτος, απόλυτη εμπιστοσύνη στα αποτελέσματα της θεραπείας και αποκλεισμό του από την όποια επαφή με συγγενικά πρόσωπα κατά τη διάρκεια αυτού του μήνα. […] Μέσα από τη μεθοδολογία της «ηθικής θεραπείας», όπου η επιτήρηση, ο έλεγχος και η πειθάρχηση των ασθενών ήταν εξαντλητική, ο Ντιμπουά ακολούθησε απλώς τα μονοπάτια μιας θεραπείας που η ιδιαίτερη σημασία δινόταν στο πρόσωπο του γιατρού, στον οποίο η υποταγή του ασθενή ήταν απόλυτη.\nΤα «ηθικώς ανώμαλα» παιδιά στα σχολεία. Ο ψυχολόγος παιδαγωγός ανακαλύπτεται\nΤο πλαίσιο αναζήτησης για τα ανώμαλα και τα υστερικά παιδιά ήταν ακριβώς το ίδιο με την ηθική υγιεινή του πληθυσμού. Στο όνομα της ασφάλειας δημιουργήθηκαν τα ατομικά δελτία υγείας για μαθητές. Ενδεικτικά, το 1911 εισήχθη το πρώτο ατομικό δελτίο υγείας για μαθητές στην Ελλάδα από την Αικατερίνη Βαρουξάκη, Διευθύντρια του Αρσακείου, και χρησιμοποιήθηκε για τις μαθήτριες του εν λόγω σχολείου. […] Όπως πληροφορούμαστε από τον Λεγάκη το 1936, οι μέθοδοι αυτές συνάντησαν ευρεία και συστηματική εφαρμογή στο Πειραματικό Σχολείο, όπου σε συνδυασμό με σωματικές μετρήσεις των μαθητών συνέθεσαν ένα σύνολο δραστηριοτήτων, το οποίο είχε ως σκοπό να αναδείξει την ατομικότητα του μαθητή. […] Το ενδιαφέρον όμως βρισκόταν κυρίως στα ανώμαλα παιδιά, στην ταξινόμησή τους, και στα ανώμαλα παιδιά συγκατέλεγαν:\n(α) Τους υστερούντας κατά τον βαθμόν της νοημοσύνης, (β) τους δεικνύοντας ιδιορρυθμίας μιας ή πλειόνων επί μέρους νοητικών δεξιοτήτων, (γ) τους δεικνύοντας ασυμμετρίαν εν τω συναισθηματικώ και βουλητικώ βίω, (δ) τους μη δυναμένους να προσαρμοσθώσι προς τον κοινόν βίον και την κοινήν εργασίαν εν τη τάξει, αλλά δεικνύοντας εκδήλους αντικοινωνικάς ροπάς, (ε) καθόλου πάντα παιδία δεικνύοντα ψυχοπάθειαν τινα, νεύρωσιν ή ψύχωσιν και απόκλισιν ελαφράν ή βαθείαν από του ισορροπημένου ψυχικού βίου, είναι επάναγκες να υποβάλλωμεν εις συστηματικάς και μακράς παρατηρήσεις και μετρήσεις και να επιχειρώμεν ψυχογράφησιν αυτών.\nTagged:Φεμινισμός, Γυναίκα, Βιβλίο, φύλο


ΕΚΔΟΣΕΙΣ ΑΓΡΑ | AGRA PUBLICATIONS: Μαρτίου 2017\nPosted by Agra Publications at 5:45:00 μ.μ. Δεν υπάρχουν σχόλια:\nPosted by Agra Publications at 12:26:00 μ.μ. Δεν υπάρχουν σχόλια:\nΔελτίο τύπου | ΓΕΝΝΗΣΗ ΕΝΟΣ ΣΩΜΑΤΟΣ, ΚΑΤΑΓΩΓΗ ΜΙΑΣ ΙΣΤΟΡΙΑΣ της Piera Aulagnier\nΕΙΣΑΓΩΓΗ : ΓΕΡΑΣΙΜΟΣ ΣΤΕΦΑΝΑΤΟΣ\nΕΠΙΜΕΤΡΟ : CATHIE SILVESTRE\nΓΙΩΡΓΟΣ ΣΤΑΘΟΠΟΥΛΟΣ & ΠΑΝΟΣ ΑΛΟΥΠΗΣ\nΕκδόσεις ΑΓΡΑ/Σειρά «ΡΟΥΣ», Φεβρουάριος 2017\nΑριθμός σελίδων : 216, Τιμή : 13,90 Ευρώ\nΜετά το κείμενο του Pierre Fédida Από πού αρχίζει το ανθρώπινο σώμα; και το κείμενο του Pierre Marty Η αλλεργική σχέση, κυκλοφορεί από τις Εκδόσεις Άγρα το τρίτο τετράδιο της ψυχαναλυτικής σειράς «ΡΟΥΣ», με υπεύθυνους τη ΜΑΡΙΛΙΑ ΑΪΖΕΝΣΤΑΪΝ-ΑΒΕΡΩΦ, τον ΠΑΝΟ ΑΛΟΥΠΗ και τον ΓΙΩΡΓΟ ΣΤΑΘΟΠΟΥΛΟ. Η σειρά περιλαμβάνει, εκτός από τα Τετράδια, δοκίμια ψυχαναλυτών, με κεντρικό άξονα σκέψης τις άρρηκτες σχέσεις ψυχής και σώματος και τη διττή ενορμητική φύση του ανθρώπου.\n«Αυτή η σωματική συνιστώσα της μητρικής συγκίνησης μεταδίδεται από σώμα σε σώμα, η επαφή με ένα συγκινημένο σώμα αγγίζει το δικό σας, ένα χέρι που σας αγγίζει χωρίς ευχαρίστηση δεν προκαλεί την ίδια αίσθηση με εκείνη ενός χεριού που νιώθει την ευχαρίστηση να σας αγγίζει». –P.Α.\n«Δεν υπάρχει σώμα χωρίς σκιά, περισσότερο από ό,τι υπάρχει ψυχικό σώμα χωρίς αυτή την ιστορία που αποτελεί την ομιλούμενη σκιά του. Σκιά προστατευτική ή απειλητική, ευμενής ή δυσμενής, που προστατεύει με ένα φως υπερβολικά άπλετο ή που αναγγέλλει την καταιγίδα, αλλά, σε κάθε περίπτωση, σκιά απαραίτητη, διότι η απώλειά της θα επέφερε την απώλεια κάθε μορφής ζωής». –P.Α.\nLabels: ΔΤ βιβλίων, Νέα ψυχαναλυτική σειρά "ΡΟΥΣ", Πάνος Αλούπης, Ψυχαναλυτικά κείμενα, Cathie Silvestre, Piera Aulagnier


Ομιλίες προς τους γονείς\nΤο Σχολείο μας, το διάστημα αυτό, μέσα από μια σειρά ομιλιών που πραγματοποίησε με διακεκριμένους επιστήμονες, ψυχολόγους και κοινωνιολόγους, προσπάθησε να προσεγγίσει διάφορα θέματα που σχετίζονται με τα παιδιά, που συνυπάρχουν μέσα στα πλαίσια της εκπαιδευτικής διαδικασίας, θέματα που πολλές φορές απαιτούν ειδική αντιμετώπιση, λεπτούς χειρισμούς και ιδιαίτερη προσοχή. Θέματα που απασχολούν εμάς ως εκπαιδευτικούς, αλλά όπως είναι φυσικό και τους γονείς των μαθητών μας.\nΣτόχος των συναντήσεων αυτών ήταν να διαμορφωθεί ένας κοινός κώδικας αντιμετώπισής τους από το σχολείο και την οικογένεια, καθώς μόνο μέσα από την καλή συνεργασία των δυο αυτών πλευρών μπορούμε να έχουμε θετικά αποτελέσματα για τα παιδιά μας.\nΗ πρώτη ομιλία πραγματοποιήθηκε τη Δευτέρα 18 Φεβρουαρίου 2013 και ώρα 18:30 με θέμα:\nΤην εισήγηση έκανε η κ. Βασιλάκη Τερψιθέα, ψυχολόγος και επιστημονικός συνεργάτης του ΚΕΔΔΥ Ηρακλείου. Στη συνάντηση παρευρισκόταν και μίλησε στους γονείς ο Πρόεδρος του Συλλόγου «Στηρίζω» για τα παιδιά με αυτισμό κ. Τερζάκης Θεόδωρος καθώς και η Προϊσταμένη του ΚΕΔΔΥ Ηρακλείου κ. Σπανάκη Βιργινία .\nΗ δεύτερη ομιλία πραγματοποιήθηκε τη Δευτέρα 11 Μαρτίου 2013 και ώρα 18:00 με θέμα:\nΗ απώλεια στη ζωή του\nΤην εισήγηση αυτή τη φορά έκανε η κ. Παναγιωτάκη Μαρία, ψυχολόγος – κοινωνιολόγος, υπεύθυνη του «Συμβουλευτικού Σταθμού Νέων».\nΠαρούσα στις ομιλίες ήταν και η Σχολική Σύμβουλος της 5ης Εκπαιδευτικής Περιφέρειας στην οποία ανήκει το Σχολείο μας, κ. Κουτσουράκη Στέλα.\nΚαι στις δυο συναντήσεις υπήρξε ενδιαφέρον από εκπαιδευτικούς και γονείς του σχολείου μας, οι οποίοι πέρα από τα πολλά ενδιαφέροντα δεδομένα και στοιχεία που άκουσαν από τις ομιλήτριες πάνω στα θέματα που αναλύθηκαν, συμμετείχαν στη συζήτηση που ακολούθησε, διατύπωσαν τα δικά τους ερωτήματα, τις απορίες που προέκυψαν, τις δικές τους θέσεις και απόψεις και μέσα από ένα εποικοδομητικό διάλογο ο καθένας αποκόμισε τα δικά του χρήσιμα συμπεράσματα.\nΘα θέλαμε επίσης, να ευχαριστήσουμε θερμά την κ. Βαργιακάκη Μαρία, βιβλιοθηκονόμο στο ΤΕΙ Ηρακλείου που εμπλούτισε τη δεύτερη ομιλία μας με βιβλία σχετικά με το θέμα, δίνοντας μας την ευκαιρία να πάρουμε μια ιδέα από τη σχετική βιβλιογραφία.


Υποχρέωση ετήσιας ενεργειακής βελτίωσης του 3% των δημόσιων κτηρίων ; : Πόλεις και Πολιτικές\nΈχει ξεκαθαρίσει ότι κάθε νομική δέσμευση θα πρέπει να είναι ρεαλιστική. Σε περιόδους δημοσιονομικής και οικονομικής κρίσης όπου οι προϋπολογισμοί είναι εμφανώς μειωμένοι σε εθνικό, περιφερειακό και τοπικό επίπεδο, οι πόλεις χρειάζονται υποστήριξη τώρα περισσότερο από ποτέ για να συνεισφέρουν στους πράσινους στόχους της Ε.Ε.. Η τοπικές Κυβερνήσεις λοιπόν δεν θα πρέπει να επιβαρυνθούν από «αχρείαστα» νομικά ή διοικητικά βάρη.\nΣύμφωνα με την Ε.Ε. μια νομοθετική υποχρέωση για ανακαίνιση του ποσοστού 3% των δημοσίων κτιρίων κάθε χρόνο σημαίνει ότι θα διπλασιαστεί ο τωρινός ρυθμός ανακαίνισης. Αντιδρώντας σε αυτή τη πρόβλεψη το Eurocities έχει ξεκαθαρίσει εξ’ αρχής ότι για πολλές πόλεις αυτή η αύξηση θα έχει «βλαβερές» συνέπειες στους προϋπολογισμούς τους μειώνοντας όχι μόνο τη χρηματοδότηση άλλων ενεργειακών και περιβαλλοντικών μέτρων αλλά και σε άλλους τομείς όπως τις κοινωνικές υπηρεσίες και Μέσα Μαζικής Μεταφοράς. Συνεπώς, το τελικό αποτέλεσμα για την ενεργειακή αποδοτικότητα των πόλεων μπορεί και είναι και αρνητικό. Υποστηρίζουμε ότι οι προσπάθειες προς την κατεύθυνση της βελτίωσης της ενεργειακής αποδοτικότητας σε τοπικό επίπεδο πρέπει να είναι εθελοντικές. Η Ε.Ε. θα πρέπει να εστιάσει τη βοήθεια της σε αυτές τις εθελοντικές δράσεις, χρησιμοποιώντας και δημιουργώντας κίνητρα όπως το Covenant of Mayors και το Smart Cities αλλά και το Communities initiative.\nΚανένα από τα παραπάνω δεν μπορούν να γίνουν χωρίς την απαραίτητη οικονομική υποστήριξη. Μέχρι τώρα, το Eurocities έχει ζητήσει επαρκή χρηματοδότηση από το δημόσιο τομέα της Ε.Ε. σε τοπικό και σε εθνικό επίπεδο καθώς και από τον ενεργειακό τομέα.\nΑναρτήθηκε από Mochianakis Costis στις Πέμπτη, Ιουνίου 30, 2011